Ostalo – Košarka24\nOstaloMay 25, 2019\nKošarkaši Crvene zvezde zabilježili devetu pobjedu u Superligi Srbije. Zvezda je u devetom kolu pobijedila OKK Beograd 78:93 (17:27, 20:24, 18:25, 23:17). Zvezda je od početka krenula agresivno i koncentrisano, veoma brzo su došli do dvocifrene…\nZaokret u slučaju Mario Nakić. Vijest da je Mario Nakić izabrao da igra za Srbiju odjeknula je juče u svim medijima u regionu, nakon što je na twit Saše Đorđevića, Marijo Nakić odgovorio - "Hvala puno…\nGeneralni sekretar Košarkaškog saveza Srbije, Dejan Tomašević, čestitao je Demirelu na izboru za prvog čoveka FIBA Evropa održanog danas u Minhenu. Prvi operativac Košarkaškog saveza Srbije poručio je da će i u budućnosti nastaviti da…\nTurčin Turgaj Demirel ponovo je izabran za prvog čovjeka FIBA Evrope i na toj funkciji ostaće do 2023. godine. Jedan od protivkandidata Demirelu bio je generalni sekretar Košarkaškog saveza Srbije Dejan Tomašević, ali nije dobio…\nOstaloMay 24, 2019\nCibona - Cedevita 2:0 u finalu plej ofa šampionata Hrvatske. Cibona je iskoristila prednost domaćeg terena i u finalu prtiv Cedevite vodi 2:0 u seriji koja se igra na četiri dobijene utakmice. U drugom meču…\nLukić još dvije godine\nZoran Lukić nastavlja u Nižnjem. Srpski trener Zoran Lukić produžio je ugovor sa ruskom ekipom Nižnji Novgorod za još dvije sezone. Lukić je ovu ekipu prvi put preuzeo 2008. godine i vodio ih je do…\nSlovenija ima novog šampiona\nSixt Primorska je novi šampion Slovenije. Nevjerovatna sezona za ekipu Sixt Primorske. Najprije su osvojili Kup Slovenije, pa Kup Slovenije, Drugu ABA ligu, a potom i šampionat Slovenije. Zanimljivo je da su osnovani prije samo…\nSarajevo 2021. godine domaćin Skupštine FIBA Evropa\nLijepa vijest nam dolazi iz Minhena. Na prijedlog generalnog sekretara Košarkaškog saveza Bosne i Hercegovina Amera Čolana i nakon održane prezentacije glavni grad BiH, Sarajevo će 2021. godine biti domaćin Skupštine FIBA Eвropа potvrđeno je…\nOstaloMay 23, 2019\nKošarkaši Partizana zabilježili osmu pobjedu u Superligi Srbije. Crno bijeli su u osmom kolu u gostima pobijedili Dinamik 62:91 (17:35,14:16,17:25, 14:15) Tim Andree Trinkijerija je krenuo agresivno u meč (poveli 13:0) došli su do lakih…\nRaza i Avdić kandidati za FIBA komisije\nU Minhenu će 24. i 25. maja biti održana Skupština FIBA-e na kojoj će biti izabran novi predsjednik i potpredsjednik kao i članovi FIBA Borda. Ispred Košarkaškog saveza Bosne i Hercegovine prijedlog za člana Centralnog odbora…


Dokazi putuju u Beograd: Darku Elezu će se suditi u Srbiji\nIako je optužnica protiv 32 osobe u predmetu nazvanom Lutka potvrđena još prije četiri mjeseca, ročište o izjašnjenju o krivici još nije zakazano, a, po svemu sudeći, proći će još vremena dok se to i ne desi.\nU Sudu BiH kažu kako se još nisu stekli uvjeti, budući da se dostava optužnice i OKO liste putem Interpola nije mogla izvršiti onom dijelu optuženih koji se nalaze u Srbiji, pa je postupak dostavljanja pokrenut redovnim diplomatskim putem, što obično traje puno duže.\nNezvanično saznajemo da će postupak protiv Darka Eleza i grupe koja se trenutno nalazi u Srbiji biti razdvojen u odnosu na ovaj koji će biti vođen protiv Bojana Cvijana i grupe koja se nalazi u BiH. Kako saznajemo, trenutno je u toku faza ustupanja dokaza koje posjeduje Tužilaštvo BiH, Tužilaštvu u Srbiji, kao i odabir advokata optuženima kojima će se suditi, najvjerovatnije, u Beogradu.\nPo okončanju ove procedure se očekuje i konačan početak suđenja optuženima koji su u BiH, a koji su kao i Elez optuženi za najteža krivična djela organizovanog kriminala počinjena u proteklih 10 godina u BiH. Optužnicom su obuhvaćeni Darko Elez (33), Bojan Cvijan (37), Benan Dorić (44), Davor Mandić (39), Branimir Minić (29), Vladimir Pandurević (33), Vaso Ljubibratić (38), Muhamed Ramić (40), Sead Robović (33), Edin Ahmetspahić (35), Davor Elez (33), Ljubiša Lalović (37), Marko Krajišnik (35), Slobodanka Tošić (27), Himzo Ćato (41), Dejan Vukosavljević (35), Nermin Tahirović (37), supružnici Elvira (41) i Azim Kajević (46), Mehmed Kajević (50), Elvis Zlatić (30), Admir Ahmetspahić (33), Dragan Vujičić (33), Vladan Parađina (33), Dragan Jevtović (33), Benjamin Halilović (43), Milan Mitić (53), Dragan Obućina (36), Anes Kurbegović (39), Milosav Vesković (35), Slaviša Bobar (35) i Mladen Mičić (38). Svi se terete za organizirani kriminal u vezi sa više ubistava, oružanih pljački banaka i transporta novca u višemilionskim iznosima, pljačke, razbojništva, pranje novca i druga teška krivična djela.\nIzmeđu ostalog, terete se za ubistva Vladimira Mačara, Milana Vlaškića, Radeta Magazina, Borisa Govedarice, Zorana Goluba i dva pokušaja ubistva Đorđa Ždrale. Elezova ekipa tokom 2006, navedeno je u optužnom aktu, isplanirala je dva atentata na Đorđa Ždralu, ali je on oba slučajno preživio. Prilikom prvog pokušaja ubistva teško je ranjen. Darko Elez trebao bi se uskoro pojaviti i kao svjedok u predmetu koji se u Sudu BiH vodi protiv Mladena Ždrale. Kako saznajemo, svjedočenje će biti obavljeno putem videolinka iz Srbije, s obzirom na to da Elez tamo izdržava zatvorske kazne.


U znak sećanja na našu najbolju klizačicu Helenu Pajović, u Hali Pionir sutra počinje sedmo po redu, Međunarodno takmičenje u umetničkom klizanju „Skate Helena“.\nU skladu sa ISU (International Skating Union) pravilima, i ove godine će se u organizaciji Klizačkog kluba Helena Pajović i Klizačkog saveza Srbije, na zatvorenom klizalištu u ledenoj dvorani Hale Pionir održati takmičenje u umetničkom klizanju „Skate Helena“.\nOvaj memorijalni turnir je nastao u znak sećanja na našu najbolju klizačicu Helenu Pajović, koja je 2000. godine vraćajući se kući sa "Skejt Izraela" gde je osvojila bronzanu medalju, poginula u teškoj saobraćajnoj nesreći u 21. godini života. Poklonici umetničkog klizanja pamte njene nastupe na evropskim i svetskim takmičenjima, posebno onaj koji se dogodio u vreme kada je NATO počeo agresiju na SRJ, a ona sa suzama u očima predstavljala svoju zemlju.\nNa sedmom po redu Evropskom kupu u umetničkom klizanju „Skejt Helena“ beogradska publika će moći da vidi oko 250 najboljih mladih klizača iz Jermenije, Austrije, Rusije, Mađarske, Bugarske, Slovenije, Hrvatske, Italije, Nemačke, Holandije, Belgije, Slovačke, Kazahstana, Malezije, Turske, Bosne i Hercegovine, Moldavije i Srbije.\nNaše takmičarke su se prošle godine sjajno plasirale u svim kategorijama, potvrdivši svojim piruetama i skokovima da je klizanje prava umetnost na ledu. Očekujemo da će 25. januara, kada se takmičenje završava, potvrditi taj uspeh i ponovo stati na pobednički tron sa osvojenim medaljama u rukama.


Pentagon Lavrovu: U dovoljnoj meri smo informisali rusku stranu o napadu - Sputnjik Srbija\n23:36 10 April 2021\nPentagon Lavrovu: U dovoljnoj meri smo informisali rusku stranu o napadu\n20:26 26.02.2021 (osveženo 20:49 26.02.2021) Preuzmite kraći link\nPentagon je u dovoljnoj meri informisao rusku stranu o udarima na Siriju, saopštio je portparol američkog Ministarstva odbrane Džon Kirbi. On je tim rečima reagovao na kritiku šefa ruske diplomatije Sergeja Lavrova zbog toga što je američka vojska upozorila Rusiju o napadu svega četiri ili pet minuta ranije.\n„Drago mi je što je ministar spoljnih poslova potvrdio da su oni bili informisano putem kanala za sprečavanje sukoba. Zahvalan sam što je želeo to da potvrdi. I mi smo učinili ono što smo smatrali da predstavlja relevantan obim informisanja... To ne treba nikoga da šokira, ali mi ćemo raditi ono što moramo u cilju informisanja, ali ćemo takođe raditi i ono što moramo kako bismo zaštitili naše snage“, rekao je Kirbi.\nOn je dodao da se u konkretnoj situaciji radilo o pitanju osiguranja tajnosti operacije.\nPentagon je ranije saopštio da je usled vazdušnog napada na Siriju uništeno nekoliko infrastrukturnih objekata šiitskih grupa, koje podržava Iran.\nKako je istaknuto, taj potez je odgovor na nedavne napade na američke i koalicione snage u Iraku.\nPrema rečima Kirbija, u potpunosti je uništeno devet objekata, a delimično dva. Objekti su birani oprezno i precizno, a takvi su bili i napadi.\nŠef ruske diplomatije Sergej Lavrov je, međutim, kritikovao je Sjedinjene Američke Države zbog toga što je američka vojska o predstojećem napadu na Siriju upozorila Rusiju svega četiri ili pet minuta ranije.\n„Naše vojnike su upozorili četiri ili pet minuta pre napada. Naravno, čak i ako govorimo o sprečavanju slučajnih sukoba između snaga dve zemlje, kao što je uobičajeno u odnosima ruskih i američkih vojnika, nema nikakve koristi od takve vrste upozorenja kada se napad već izvodi“, rekao je Lavrov ranije u Moskvi.\nnapad, Sirija, Sergej Lavrov, Pentagon


PUKLA TIKVA Raskinuli Milica Pavlović i sin Niše Saveljića, ovo je RAZLOG zbog kog su stavili tačku na romansu - Radio Balkanfox\nKako izvor navodi, glavni razlog za raskid bio je – razdvojenost.\n– Milica i Nikolas se nisu videli tri meseca, odnosno od trenutka kada se vratio u Ameriku kako bi nastavio studije. Poslednji put su bili zajedno krajem juna, tokom zajedničkog letovanja u Hrvatskoj, gde su proveli nekoliko romantičnih dana. Ubrzo zatim Nikolas odlazi u Ameriku, a Milica kreće na turneju po Crnoj Gori, što je znatno uticalo na njihovu ljubav – priča izvor “Telegrafa”.\n– Upravo ova razdvojenost uticala je na to da im se emocije ohlade, zbog čega su nekoliko dana pre njenog rođendana odlučili da stave tačku na njihovu vezu – zaključuje izvor.\nO CECI TREBA DA SE SNIMI SERIJA Anastasija Ražnatović smatra da burna iskustva njene majke treba da se ovekoveče, evo da li bi ona glumila!\n„Keba može da upozna ćerku za 500 DINARA!”


Koja je razlika između beba rođenih carskim rezom i prirodnim putem – Radio Patrola\nIstraživanje sprovedeno na Univerzitetu College London došlo je do zanimljivog saznanja. Naime, prema tvrdnjama stručnjaka okupljenih oko ovog istraživanja, postoji razlika između beba rođenih carskim rezom i onih koje su rođene prirodnim putem, a rezultati koji to potvrđuju objavljeni su u časopisu „Nature“.\nInače, ovo je najveće takvo istraživanje dosad, a pokazalo se da se spomenuta razlika odnosi na dečji mikrobiom, odnosno skup bakterija koje žive u crevima i od ključne su važnosti za imunitet.\nNaime, mikrobiom novorođenčadi rođene prirodnim putem sastoji se najvećim delom od majčinih bakterija, dok se kod dece rođene carskim rezom mikrobiom sastoji od bolničkih bakterija, piše CNN.\n„Bebe su u majčinom stomaku sterilne, a u trenutku rođenja njihov imunitet dobija ogroman broj bakterija s kojima kreće u život. Pretpostavljamo da je trenutak rođenja trenutak u kojem se postavlja imunološki sistem“, objasnio je autor studije dr Najdžel Fild.\nVažno je naglasiti da kod dece rođene carskim rezom prevladavaju bakterije koje kod zdravih ljudi ne uzrokuju nikakve probleme. Ipak, ako je imunitet slab ili ako se ne nalaze u crevima, već u tkivu i krvotoku, mogu izazvati različite bolesti.\n„Te razlike se smanjuju tokom vremena, tako da u uzrastu od šest do devet meseci najčešće potpuno nestaju“, objasnio je Najdžel.\nTakođe, istakao je da je važno nastaviti slična istraživanja kako bi otkrili dugoročne posledice razlika u mikrobiomu kod novorođenčadi.\nTagged beba, carski rez, razlika izmedju beba\n25 avgusta, 2018 26 septembra, 2019 medayu


Čovek pored natpisa "Radnja zatvorena", usled epidemije koronavirusa u Najlsu, Ilinois, 21. maja 2020.\nSvetska zdravstvena organizaija promenila je preporuku po pitanju nošenja maski, rekavši da ih treba nositi tamo gde se kovid 19 širi i gde je društvenu distancu teško postići.\n"U svetlu evoluirajućih dokaza, SZO savetuje vladama da bi trebalo da ohrabre javnost da nosi maske tamo gde je moguće široko prenošenje i kada je socijalna distanca komplikovana", rekao je direktor SZO Tedros Adhanom Gebrejesus u petak.\nTo je preokret za tu agenciju, koja je ranije savetovala javnost da samo ljudi koji su bili bolesni, ili brinu o nekome ko je boelestan treba da nose maske.\nMnogi glavni prodajni lanci propisali su obavezu kupaca da nose maske u Sjedinjenim Državama. Takođe, mnoge transportne kompanije zahtevalu nošenje maski, širom sveta.\nRazgovarajući sa novinarima u petak u Beloj kući, predsednik Donald Tramp rekao da je su SAD "uglavnom prošle" kroz pandemiju i pozvao ponovo guvernere da ublaže mere u svojim državama.\nPandemija kovida 19 ubila je više od 900 ljudi u poslednja 24 sata u Sjedinjenim Državama u petak, navodi se u podacima Džons Hopkins univerziteta (JHU) u Baltimoru.\nPodaci koje globalno prati Centar za sistemsku nauku i inženjering (CSSE) pri JHU, pokazuju da su Sjedinjene Države petrpele najveći broj smrtvi zbog koronavirusa od sada, ukupno oko 109.000, od čega je trećina u državi Njujork.\nPrema podacima tog centra, Britanija je druga sa 40.000 smrtnih slučajeva, dok je Brazil malo ispod nje sa 34.000, a Italija tek nešto malo manje od 34.000.\nSAD takođe beleže najveći broj zaraženih kovidom 19 - oko 1,9 miliona. Brazil je drugi sa 615.000, Rusija treća sa gotovo 450.000, dok je u Britaniji oko 285.000.\nUkupan broj smrti na svetu je oko 395.000, a sveukupni broj zaraženih 6,7 miliona.\nGrupa 20 najjačih i najbrže rastućih ekonomija sveta obećala je milijarde dolara za borbu protiv pandemije kovida 19, saopšteno je u subotu.\n"G-20, uz pozvane zemlje, koordinirala je globalne napore kako bi podržala borbu protiv pandemije kovida 19. Do danas, članice G-20 i pozvane zemlje obećale su podršku od preko 21 milijarde dolara za globalno zdravlje", kaže se u saopštenju i dodaje da će finansiranje biti usmereno na dijagnostikovanje, vakcine, terapije i istraživanje i razvoj.


U septembru o tenderu za most kod Gradiške – BiGportal.ba\nU septembru o tenderu za most kod Gradiške\nRadne grupe BiH i Hrvatske koje rade na izgradnji mosta na rijeci Savi kod Gradiške, početkom septembra počeće sa pripremom tenderske dokumentacije\nRadne grupe BiH i Hrvatske koje rade na izgradnji mosta na rijeci Savi kod Gradiške, početkom septembra počeće sa pripremom tenderske dokumentacije, a već krajem ove ili početkom iduće godine mogao bi biti raspisan i tender za ovaj projekat.\nKako je planirano, radovi na mostu mogli bi početi najkasnije krajem sljedeće godine, a u prilog tome ide i činjenica da je taj most za vlasti u Hrvatskoj među četiri najveća prioriteta u naredne četiri godine.\nU Savjetu ministara BiH, odgovarajući na jedno od delegatskih pitanja, rekli su da je BiH sa svoje strane uradila sve što se tiče ovog projekta te da se u Hrvatskoj trenutno radi na izboru kompanije koja će raditi reviziju glavnog projekta.\n“U toku je procedura izbora revidenta za glavni projekat, koji će nakon odabira i potpisivanja ugovora na raspolaganju imati 30 dana da uradi reviziju”, rekli su u Savjetu ministara BiH.\nU Savjetu ministara kažu da će tender za izgradnju mosta na Savi kod Gradiške biti objavljen 2017. godine ili početkom 2018. godine.\n“Građevinski radovi na izgradnji mosta kod Gradiške mogli bi početi 2018. godine”, rekli su u Savjetu ministara BiH.\nPosljednji sastanak na temu izgradnje mosta održan je 12. jula ove godine i na njemu je dogovoreno da se ponovo sastanu početkom septembra, kada bi se počelo sa stvarnim pripremama tenderske dokumentacije.\n“Hrvatski predstavnici ponovili su da će građevinska dozvola biti izdata do proljeća 2018. godine, kako bi sa gradnjom mogli započeti do kraja 2018. godine”, rekli su nam juče u Ministarstvu saobraćaja i veza RS dodajući da vjeruju da će tako biti, jer u ovom momentu sve aktivnosti teku prema planu i nema odstupanja od dogovora koji su postignuti na sastanku održanom krajem juna u Gradišci.\nPodsjećanja radi, nakon nekoliko godina opstrukcija i zastoja, u septembru prošle godine na sastanku u Zagrebu, koji je organizovala Evropska investiciona banka, pokrenute su neke stvari u vezi sa izgradnjom mosta na rijeci Savi kod Gradiške. Jedan od razloga održavanja tog sastanka bio je taj što se bližio rok do kada bi BiH trebalo da povuče 6,8 miliona evra grant sredstava dobijenih od EU za taj projekat. Iako je rok do kada je BiH to trebalo da uradi probijen, Evropska komisija odlučila je da produži rok za povlačenje tih sredstava, jer je na tom sastanku u Zagrebu konstatovano da prepreka nije BiH, već Hrvatska, koja još nije obezbijedila novac za taj projekat.\nProcijenjena vrijednost projekta izgradnje mosta na Savi je oko 64 miliona evra. Sam most koštaće nešto malo više od 23 miliona evra, a ostalo se odnosi na pristupne puteve, za koje će Hrvatska morati izdvojiti oko 40 miliona evra. Sredstva od oko 11 miliona evra BiH je već obezbijedila, dok Hrvatska uz građevinsku dozvolu radi na tome da obezbijedi novac putem EU fondova koji su, prema nezvaničnim informacijama, zainteresovani da obezbijede 85 odsto sredstava.


Elektroenergetske mreže na Balkanu „gore“ zbog visokih temperatura\nBy Nefeli Tzanetakou / Објављено на: August 13, 2019\nČini se da visoke temperature koje su pogodile Balkan stavljaju mreže za distribuciju električne energije na veliki ispit.\nNa primer, nedavna merenja u Srbiji i Bosni i Hercegovini zabeležila su do sada rekordne temperature, više i od 40 stepeni Celzijusovih.\nOvakva situacija sa visokim temperaturama prouzrokuje pregrijavanje elektroenergetskih mreža, a moguće je da će u narednim danima doći do oštećenja u određenim područjima.\nOni koji su uključeni u rad elektroenergetskih sistema i dalje nisu pesimisti u pogledu adekvatnosti količina električne energije. Međutim, vrućine će testirati pojedinačne sisteme, jer izgleda da se od početka sedmice, zbog visokih temperatura, ukupna potrošnja električne energije u svakoj zemlji na Balkanu povećava.\nVredi napomenuti da se do sada to povećanje ukupne potrošnje električne energije rešavalo na zadovoljavajući način, bez ikakvih neobičnih problema.\nMeđutim, od potrošača se traži da na razuman način koriste električne uređaje za domaćinstvo i druge uređaje kako bi se uspešno nosili sa ekstremnim klimatskim uslovima na Balkanu.\nPotez koji su u martu učinili operateri prenosnih sistema električne energije Bugarske (ESO), Severne Makedonije (MEPSO) i Albanije (OST), potpisivanjem Memoranduma o saradnji, čini se da ima ključnu ulogu, premda između Albanije i Severne Makedonije do sada nije realizovana razmena električne energije.\nPodsećamo da su Bugarska, Hrvatska i Srbija u februaru postavile temelje pokretanjem plana za povezivanje tržišta električne energije tri zemlje, tako da neke vanredne situacije mogu biti prevaziđene\nNa kraju, napominje se da se poboljšanje vremenskih prilika očekuje do četvrtka, uz smanjenje temperature./ibna


Slepa žena u savremenom društvu – Savez slepih Srbije\nČetvrta redovna sednica Skupštine\nPublished by savez-slepih at July 10, 2019\nUz podršku Ministarstva za rad, zapošljavanje, boračka i socijalna pitanja Savez slepih Srbije je u periodu od 7. do 9. jula u Hotelu Breza u Vrnjačkoj Banji organizovao savetovanje namenjeno slepim i slabovidim ženama pod nazivom Slepa žena u savremenom društvu.\nCilj skupa je bio da se slepe i slabovide ženama približe neke od savremenih tehnologija, ali i da one kroz razmenu iskustava na različite životne teme budu osnažene i podstaknute za nove izazove.\nNajpre je predsednik Saveza slepih Srbije Milan Stošić svim ženama poželeo dobrodošlicu i zahvalio se što su i ovoga puta u velikom broju prisutne ovom važnom skupu, a onda se pristupilo svečanom potpisivanju protokola o saradnji između Saveza slepih Srbije i Ženskog centra Milica iz Vrnjačke Banje, koji je dugogodišnji partner i saradnik u realizovanju ovog savetovanja. Cilj sporazuma je zajednička realizacija projekata kako bi se unapredio kvalitet zdravlja slepih žena, a ukoliko bude podrške donatora u narednom periodu je planirano da se uradi audio-vodič o načinu i tehnikama za samopregled dojke koji bi bio namenjen svim zainteresovanim slepim ženama.\nPrvog dana rada skupa u prepodnevnom delu sekretarka Saveza slepih Srbije Branka Brkić predstavila je Izveštaj o rodnoj ravnopravnosti Evropskog saveza slepih uz poređenje sa situacijom u Srbiji kada je zastupljenost žena u organima Saveza u pitanju. Takođe, predstavila je i bazu o evidenciji članstva koju je Savez slepih Srbije uradio u saradnji sa timom stručnih ljudi iz firme Anoris tehnolodži, dok je predsednik Udruženja korisnika asistivnih tehnologija (UKAT) Nikola Đorđević prezentovao prvu govornu sintezu na srpskom jeziku za mobilne telefone sa android platformom Danica, koju su uradili predstavnici UKAT-a i kompanije Alfanum iz Novog Sada.\nPrisutne dame su aktivno učestvovale i u radionici koju je vodila diplomirani psiholog i master komunikolog Marija Milanović pod nazivom „Žene pitaju“ sa akcentom na temu Slepa žena u ulozi majke.\nPopodnevni deo skupa obogatili su gosti iz kraljevačkog zdravstvenog centra Studenica – defektolog logoped i lajf-kouč Gordana Maksimović i dr Zvezdan Maksimović, hirurg onkolog, koji su kroz predstavljanje knjige Miris pozitivnog duha slepim ženama dali savete kako da se suoče sa prevazilaženjem različitih životnih situacija, ali ih naučili i nekim antistres tehnikama.\nPoseban pijetet skupu dala je autorka romana Oči Jelena Ćuslović iz Čačka, koja je ukratko predstavila ovo ljubavno štivo i poklonila ga u audio-formatu svim prisutnim damama.\nZahvaljujući podršci kompanije iz Pančeva Danijela komerc sve prisutne dame su dobile poklone Golden rouz kozmetike.\nDrugi dan skupa je bio posvećen radionici Edukacija slepih žena za samopregled dojke koju su uspešno vodile Vesna Bondžić, predsednica Ženskog centra Milica iz Vrnjačke Banje i dr Brana Miletić i tamošnjeg doma zdravlja.\nSkup je bio i medijski dobro propraćen uprkos tome što se u istom periodu u Banji održava tradicionalni karneval. Javni servis RTS-a za emisiju Ovo je Srbija izveštavao je sa ovog skupa, kao i Vrnjačke novine i Vrnjačka televizija, što je veoma značajno, jer o problemima i položaju ove osetljive grupe ljudi treba kontinuirano informisati javnost.\nVeliko interesovanje žena za ovaj skup i njihovo aktivno učešće u svim segmentima rada govori o tome da su ovakve edukativne aktivnosti potrebne našoj populaciji i da ih češće treba organizovati.


28 saobraćajnih nezgoda, pet osoba povrijeđeno\nU Crnoj Gori danas se saobraća po mjestimično mokrim i klizavim putevima, a ima sitnih odrona\n14.12.2011. 07:43h Ažurirano: 14.12.2011. 07:43h\nU Crnoj Gori, u protekla 24 sata, dogodilo se 28 saobraćajnih nezgoda, u kojima je jedna osoba teže povrijeđena, a četiri lakše.Iz Operativnog centra Uprave policije je saopšteno da je policija oduzela 48 vozačkih dozvola i podnijela 48 prekršajnih prijava.Izdato je 444 naloga za uplatu novčanih kazni i oduzeta dva para registarskih tablica.\nU Crnoj Gori danas se saobraća po mjestimično mokrim i klizavim putevima, a ima sitnih odrona, saopšteno je iz Auto-moto saveza (AMSCG).Saobraćaj na magistralnom putu Tuzi-Božaj biće obustavljen od 11 do 16 sati, zbog rekonstrukcije.\nSaobraćaj se preusmjerava na lokalni put, u skladu sa postavljenom signalizacijom.U mjestu Barski most, na dionici puta Prijepolje-Bijelo Polje, saobraćaj je obustavljen od 9.30-12.30, 14.30-17.30 i noću od 22 do tri sata. Vozila se preusmjeravaju na pravac Prijepolje-Pljevlja.Na putu Budva-Petrovac zbog sanacije klizišta Sveti Stefan, saobraća se naizmjenično, jednom trakom na mjestu izvođenja radova.Iz AMSCG su podsjetili vozače da je obavezno posjedovanje zimske opreme.


Ukoliko ne želite da se odlučite za water cooler aparat, neophodni su vam aparati za filtriranje vode iz vodovodne mreže, takođe sa opcijom hlađenja i grejanja vode. Tako u svakom trenutku imate neograničene količine vode poboljšanog kvaliteta, što će svakako povećati i produktivnost vaših zaposlenih.\nVoda u najvećem delu Srbije jeste pogodna za piće, ali i dalje može da bude još bolja. Naši aparati za filtriranje ukloniće sav hlor, pesak i ostale nečistoće i učiniti je pitkijom. Osim toga, uz pomoć naših aparata uvek možete da odmah pripremite kafu ili čaj, zahvaljujući opciji zagrevanja vode.\nOvaj aparat možete kupiti po ceni od 200 EUR u dinarskoj protivvrednosti.\nAko se odlučite pak da ga iznajmite, u sklopu mesečne pretplate za korišćenje aparata biće vam uračunata redovna sanitizacija, zamena filtera, servisiranje funkcionalnih kvarova, kao i instaliranje aparata na zahtevanim lokacijama.


BORS traži povećanje boračkog dodatka\nPredsjedništvo Boračke organizacije Republike Srpske (BORS) ukazao je na potrebu da se poveća borački dodatak, da se isplaćuje u visini od najmanje pet KM po mjesecu učešća u aktivnim borbenim dejstvima u proteklom ratu.\nTakvo povećanje bi bilo zadovoljavajuće za pripadnike Vojske Republike Srpske u odbrambeno-otadžbinskom ratu, rečeno je novinarima nakon sjednice Predsjedništva BORS-a u Banjaluci.\nPredsjednik Predsjedništva BORS-a Aleksandar Savić izjavio je da nisu zadovoljni najnovijim mjerama koje su preduzete da bi se unaprijedio položaj boračke populacije, pojasnivši da treba voditi računa i o borcima koji imaju 65 godina, a nemaju nikakve prihode, da im se da minimalna penzija.\nOn je ukazao da BORS-u treba dati poseban društveni status, jer to ova organizacija zaslužuje.\nSavić je dodao da je BORS za sastanak sa rukovodstvom Srpske na kome bi bilo riječi o rješavanju teškog položaja boraca i njihovih porodica.\nOn je upozorio vođe političkog Sarajeva i SDA da prestanu da vrijeđaju Srbe, navodeći da takvim ponašanjem, nažalost, pokazuju da ne misle dobro svom bošnjačkom narodu, iako “dogovor kuću gradi”.\nPredstavnici BORS-a su rekli i da nisu zadovoljni povećanjem invalidnina.\nSjednica Predsjedništva BORS-a o aktuelnim pitanjima iz oblasti boračko-invalidske zaštite i rada ove organizacije održana je u prostorijama Narodne skupštine Republike Srpske.\nNEWER POSTBivšem odborniku trebinjskog SNSD-a 1,2 miliona maraka javnog novca i prijava za sukob interesa\nOLDER POSTDok cijena struje skače, radnicima ERS-a veće plate


Kako protumačiti Putinove poruke - Sputnjik Srbija\n12:44 24.12.2016 Preuzmite kraći link\nIz Putinove konferencije se može zaključiti da postoje sasvim solidni kontakti između Kremlja i nove američke administracije koja čeka da se 20. januara useli u Belu kuću.\nTradicionalne pres konferencije ruskog predsednika Vladimira Putina na određeni način obeležavaju kraj političke godine u svetu i daju pečat svim političkim događajima u protekloj godini, ocenjuje za Sputnjik Srećko Đukić, politički analitičar i bivši ambasador Srbije u Belorusiji.\nPrema njegovom mišljenju, jedna od najznačajnijih izjava ruskog lidera bila je vezana za Kinu i ocenu da su odnosi Moskve i Pekinga više od strateškog partnerstva. Putin je time, smatra Đukić, potvrdio da nema niti jednog polja na kojem dve zemlje ne sarađuju, od vojnog kompleksa i naoružanja, energije, nafte, saradnje u svemiru, do kredita i platnog prometa u kome cirkulišu rublja i juan.\n„Mislim da je to posledica činjenice da je Kina ostala krajnje lojalna Rusiji u trenucima kada je za Moskvu bilo prilično složeno da napravi manevar prilikom uvođenja sankcija od strane SAD i celog Zapada. Tu je Peking bio velika potpora, i Rusija to zna sa pravom merom da vrati. Mislim da je sada Kina ta kojoj će Rusija sve više trebati u novoj konstelaciji odnosa na međunarodnoj sceni, s obzirom na najavljenu politiku novog američkog predsednika“, kaže Đukić.\nKako kaže, sve analize ukazuju da će doći do zaoštravanja odnosa između SAD i Kine, a Putinovu izjavu ocenjuje kao poruku Americi, ali i Pekingu, u smislu da SAD ne mogu računati na Rusiju kao na polugu koja će pritiskati Kinu.\nBivši ambasador Srbije u Belorusiji međutim napominje i da se iz Putinove konferencije može zaključiti da postoje sasvim solidni kontakti između Kremlja i nove američke administracije koja čeka da se 20. januara useli u Belu kuću.\nSignali koje je Putin poslao Americi\n„Uveren sam ne treba očekivati dalje pogoršanje rusko-američkih odnosa, naprotiv, očekujem poboljšanje. Međutim, kojom će merom ići napredak tih odnosa ostaje da se vidi, s obzirom na to da je američka spoljna politika, pogotovu ona koja je na ruskoj matrici, jako inerciona i ima puno igrača koji je opredeljuju i koji treba da se saglase u pogledu nekih radikalnijih promena u američkoj spoljnoj politici prema Moskvi. U svakom slučaju mislim da će Tramp uspeti da kontroliše taj ruski tok politike, imajući u vidu da će on imati jako velikih problema sa Evropom, Kinom, u drugim delovima sveta, ali i u unutrašnjoj politici.\nĐukić dodaje da su pres-konferenciju Vladimira Putina obeležile i dosta optimistične ocene unutrašnje ekonomske situacije.\n„Jako je bitno da je ruska ekonomija ostala ne samo stabilna i očuvana pod sankcijama, već se i popravila, te Rusija sada praktično izlazi na ’zelenu granu‘. Ekonomski parametri su zadovoljavajući, devizne rezerve su u porastu, a sačuvani su fondovi koji su obezbeđivali sigurnost ruske privrede, pa mislim da ona može postati dobar tegljač za privredu ostalih zemalja koje sarađuju sa Rusijom i koje posluju na ruskom tržištu, što znači da bi i srpska privreda od toga mogla imati koristi“, smatra Đukić.\nKao vrlo značajnu Putinovu izjavu Đukić ocenjuje i ono što je ruski predsednik rekao vezano za predsedničke izbore u Ruskoj Federaciji 2018. godine.\n„Putin je sa optimizmom govorio o unutrašnjoj i spoljnoj politici koja će opredeliti da li će se on kandidovati za novi predsednički rok. Mislim da je najavio i dosta dobrih stvari na spoljnopolitičkom planu i popravljanje međunarodnih odnosa, sve naravno pod uticajem promena koje su se desile u SAD i sagledavanja činjenice da američka politika ima velike unutrašnje probleme koje je godinama demantovala i skrivala, govoreći da je savršena demokratija i politika, dok se na proteklim izborima pokazalo da to zapravo nije tako“, kaže Đukić.\nKako kaže, važno je istaći i da je ruski predsednik još jednom dokazao sa kojom lakoćom odgovara na brojna pitanja iz domena unutrašnje i spoljne politike i sa kojom lakoćom prelazi sa izuzetno sitnih unutrašnjih tema na najdelikatnija međunarodna pitanja.\n„Danas u svetu prosto ne možete naći nekog drugog političara koji sa takvom lakoćom vlada materijom i daje odgovore bez uvijanja“, zaključuje Đukić za Sputnjik.


Vreme 1248 - Vreme uspeha! (decembar 2014.): Poslovne vesti\nSika: Otvorena fabrika u Šimanovcima\nKompanija Sika otvorila je u Šimanovcima najsavremeniju fabriku za proizvodnju materijala za specijalne namene u građevinarstvu i industriji. U ovu grinfild investiciju uloženo je pet miliona švajcarskih franaka (oko 4,2 miliona evra). Nova fabrika se prostire na više od 4300 m2 i u okviru nje se nalaze proizvodni pogoni za proizvodnju tečnih aditiva za betone i praškastih proizvoda (građevinskih lepkova i maltera), ali i najsavremenije laboratorije. Prema planovima, u fabrici će se, po smeni, godišnje proizvoditi 6000 tona tečnih i 20.000 kg praškastih proizvoda i to u najvećoj meri za tržišta Srbije i Crne Gore. Fabrika Sika Srbija je u potpunosti automatizovana i poseduje najsavremeniju tehnologiju i opremu koja omogućava veću fleksibilnost, brzo prilagođavanje linija za pakovanje u slučaju implementacije novih proizvoda, mogućnost opsluživanja više linija za pakovanje istovremeno i manje zahtevno održavanje.\nMediGroup: Potpuni zdravstveni skrining\nU cilju prevencije i rane detekcije bolesti, u Opštoj bolnici MediGroup (www.medigroup.rs) uveden je program Potpunog zdravstvenog skrininga. Ovaj jedinstveni program podrazumeva kompletne preglede i dijagnostičke procedure koje u jednom danu, za samo šest sati, omogućavaju pacijentu detaljnu kontrolu i preciznu procenu njegovog zdravstvenog stanja. U program su uključeni svi oni pregledi i procedure koje se odnose na brojna ozbiljna zdravstvena stanja, a sa posebnim naglaskom na kardiovaskularni sistem i rano otkrivanje malignih bolesti. Svi pregledi su neinvanzivni i koordinisani tako da čekanja između pregleda nema. Uključuju savremenu laboratorijsku dijagnostiku, ultrazvučne preglede, magnetnu rezonancu i skener, kao i preglede različitih specijalista.\nCoca-Cola: Svetska nagrada za inovaciju\nCoca-Cola sistem dobitnik je Svetske nagrade za inovacije u industriji napitaka (World Beverage Innovation Award) za projekat obnove vlažnih staništa duž Dunava, koji obuhvata i Specijalni rezervat prirode "Gornje Podunavlje". Priznanje je došlo kao kruna trogodišnje saradnje Coca-Cola sistema i WWF, Svetskog fonda za prirodu, na očuvanju vodenih resursa Srbije. Projekat "Gornje Podunavlje" izborio se za nagradu u velikoj konkurenciji od preko 400 radova pristiglih iz više od 40 zemalja. "Kako je voda glavni sastojak naših proizvoda, zalažemo se za njeno efikasnije korišćenje kroz održivo poslovanje i partnerstvo sa WWF-om. Kroz ovaj projekat Coca-Cola sistem nastoji da ispuni svoj globalni cilj – da do 2020. godine prirodi vratimo svu vodu koju koristimo za proizvodnju širom sveta", izjavila je Milica Stefanović, predstavnica Coca-Cola sistema.\nBanca Intesa: Finalisti Intesa Farmer konkursa\nBanca Intesa odabrala je finaliste drugog godišnjeg konkursa Intesa Farmer, izbora za najbolje poljoprivredne proizvođače u oblasti povrtarstva, ratarstva, voćarstva i stočarstva. Za titulu Intesa Ratar i dalje se nadmeću Stipan Štrangar iz Bačkog Monoštora, Atila Almadi iz Mola, i Željko Sefkerinac iz Banatskog Novog Sela, dok su finalisti u kategoriji Intesa Povrtar Milan Tomović iz Koštunića, Ilija Mijić iz Futoga, i Slobodan Nikolić iz Brestača. Stručna komisija na konkursu Intesa Farmer izdvojila je Tatjanu Horvat iz Donjeg Tavankuta, Zoricu Kovačević iz Čerevića, i Sergeja Vujačića iz Vrbasa kao tri najuspešnija kandidata u oblasti voćarstva, odnosno Mikloša Balašu iz Čantavira, Sofiju Vrbaški iz Mola, i Jovana Makitanovića iz Kuzmina u kategoriji Intesa Stočar. Proglašenje pobednika planirano je za decembar, a najuspešnije učesnike konkursa očekuje studijsko putovanje na Međunarodni sajam poljoprivrede SIA u Parizu (Salon International de’l Agriculture), koji se održava u februaru 2015. godine, kao i poklon vaučeri u iznosu od 100.000 dinara za kupovinu repromaterijala ili stočne ishrane kod partnerskih prodavaca.\nAtlantic Grupa: DEG prodala deo vlasništva Grupe\nNemačka razvojna banka DEG je u procesu ubrzanog upisa otpustila 207.173 akcije Atlantic Grupe, što čini 6,21 odsto vlasničkog kapitala. Nakon transakcije DEG ostaje strateški partner sa 2,28% udela u vlasničkom kapitalu Atlantic Grupe. Ponuda akcija DEG-a generisala je snažan interes investitora, odnosno 1,7 puta veću potražnju. U transakciji ukupne vrednosti 25 miliona evra, 58 odsto učešća je alocirano investicionim fondovima, 39 odsto penzionim fondovima i tri odsto bankama i individualnim investitorima. Ova transakcija će osigurati dodatnu likvidnost akcija Atlantic Grupe, povećavajući udeo akcija koje su distribuirane javnosti (free-float) na 35,5 odsto, saopšteno je iz Grupe.\nHenkel Srbija: Nova Bref fabrika\nKompanija Henkel Srbija je krajem novembra otvorila novu Bref fabriku u Kruševcu, koja predstavlja investiciju vrednu više od 21 milion evra, a zahvaljujući kojoj će biti otvoreno 220 novih radnih mesta. Nova fabrika namenjena je proizvodnji Bref proizvoda i snabdevaće 22 regionalna i evropska tržišta. "Nova Bref fabrika je projekat od izuzetnog značaja za Henkel, kako u Srbiji tako i na regionalnom i globalnom nivou. Investicija u vrednosti od 21 milion evra u novi pogon ima za cilj da podrži dalji razvoj našeg poslovanja, spajajući svetsku stručnost sa lokalnim znanjem", izjavio je Bruno Pjaćenca (Bruno Piacenza, na slici), član Upravnog odbora kompanije Henkel na globalnom nivou i izvršni direktor sektora Deterdženti i kućna hemija Henkel globalno.\nMeter&Control: Pametna brojila iz Srbije\nPočetkom novembra, na sajmu European Utility Week u Amsterdamu, kompanija Meter&Control premijerno je evropskoj stručnoj javnosti predstavila pametna brojila proizvedena u Srbiji, koja omogućavaju daljinsko upravljanje i kontrolu potrošnje električne energije. Sistem koji proizvodi kompanija Meter&Control omogućava "humano isključenje" pomoću kojeg se ograničava potrošnja na određeni broj kilovata, tako da potrošač može da ostvari svoje životne potrebe korišćenjem odobrene količine struje. Ovo se uobičajeno može koristiti kod kupaca kod kojih postoji dug za električnu energiju, a da se kupac ne isključuje potpuno sa mreže. Potrošačima je ovim onemogućeno da ulaze u veliku potrošnju i dobijaju visoke račune, koje nisu u mogućnosti da izmire, a snabdevačima pruža priliku da vrše isporuku struje bez prekida ka potrošaču.\nGenerali: Osam godina poslovanja\nPrvo društvo za upravljanje dobrovoljnim penzijskim fondom u Srbiji, Generali, obeležilo je osmu godinu poslovanja. Društvo upravlja sa dva dobrovoljna penzijska fonda – Basic i Index. Imovina fondova iznosi više od šest milijardi dinara, što čini više od četvrtine tržišta dobrovoljnih penzijskih fondova. U 2013. godini Fond Generali Basic zabeležio je prinos iznad proseka industrije, a u fondovima Generali Basic i Generali Index štedi gotovo 50.000 članova. "Od početka poslovanja svim članovima preporučujemo da malim uplatama u dugom vremenskom periodu obezbede svoje prihode za penziju. Sa trenutnom fiskalnom konsolidacijom i merama koje se odnose na smanjenje penzija jasno je da će svako morati da preuzme ličnu odgovornost za svoju štednju za treće doba. Štednja u penzijskom fondu nije luksuz nego je neophodnost", izjavila je Nataša Marjanović, izvršni direktor Generali Društva za upravljanje dobrovoljnim penzijskim fondom.\nNLB: Nagrada milion dinara\nNLB banka Beograd je za najbolji projekat 3. konkursa u oblasti organske proizvodnje i prerade hrane proglasila "Bio baštu Čikoš" Arpada Čikoša iz Totovog Sela kod Kanjiže, kome je uručena nagrada u vrednosti od milion dinara. Konkurs je trajao od maja do septembra, a pravo da učestvuju imali su individualni poljoprivredni proizvođači sa registrovanim poljoprivrednim gazdinstvom. Projekti su morali biti u skladu sa svim načelima sertifikovane organske proizvodnje i prerade hrane. Gazdinstvo Arpada Čikoša prostire se na 17 hektara zemlje, gde se gaji više od trideset vrsta sertifikovanog organski proizvedenog povrća. Od prerađenih proizvoda se proizvodi organska zimnica: pasterizovani karfiol, cvekla, krastavac i paprika, kao i sokovi od cvekle i šargarepe.\nPetrol: Najsavremeniji terminal TNG\nSlovenačka kompanija Petrol realizovala je u Smederevu grinfild projekat vredan pet miliona evra, koji omogućava skladištenje 3000 kubnih metara tečnog naftnog gasa (TNG) i predstavlja najsavremenije tehnološko postrojenje ove vrste u Republici Srbiji. Ključna prednost novog terminala je njegov geografski položaj, tako da je snabdevanje TNG-om omogućeno vodnim, železničkim i drumskim transportom ili kombinacijom svih tipova transporta prilikom prijema ili ekspedicije proizvoda.\nRaiffeisen banka: Priznanje "Banka godine u Srbiji"\nRaiffeisen banka je ovogodišnji dobitnik nagrade "Banka godine u Srbiji", koju dodeljuje ugledni finansijski magazin "The Banker". Ovo je šesto priznanje za najbolju banku koje je ovaj poznati britanski magazin dodelio Raiffeisen banci tokom 13 godina njenog poslovanja u Srbiji. "Ponosni smo na činjenicu da treći put ove godine dobijamo nagradu prestižnih finansijskih magazina za najbolju banku u Srbiji. I u ovim ekonomski turbulentnim godinama mi smo banka izbora za više od pola miliona građana, domaćih i stranih investitora i multinacionalnih korporacija, što je najbolji dokaz da smo prihvaćeni kao odgovoran i profesionalan partner", izjavio je tim povodom Zoran Petrović, predsednik Izvršnog odbora Raiffeisen banke a.d. Beograd.


Lažna vest : OEBS napušta razgovore o Donbasu zbog pretnji od strane Ukrajine | StopFake\nLažna vest : OEBS napušta razgovore o Donbasu zbog pretnji od strane Ukrajine\nMogobrojni ruski mediji objavili su prošle nedelje da je koordinator OEBS-a napustio mirovne pregovore Trilateralne kontakt grupe o ukrajinskom Donbasu koji se održavaju u Minsku zbog ukrajinskih pretnji. Regnum, Politnavigator, Informburo, Donetskoie Agentstvo Novostei, Harkov i drugi mediji sv citiraju Nataliju Nikonorovu, tzv. Vršioca dužnosti Ministra spoljnih poslova samoproglašene Donjetske narodne republike (DNR), koja tvrdi da je ukrajinska delegacija pretila i vređala kolege i da je to dovelo do odlaska koordinatora OEBS-a.\nPrema Nikonorovoj, kako prenose Donetskoye Agentstvo Novostey, ukrajinska delegacija je iznela „provokativne izjave“, „fizičke pretnje“ i pretnje „krivičnog gonjenja“. Odlazak koordinatora OEBS-a je bio dokaz agresivnog ponašanja ukrajinske strane, izjavila je Nikonorova.\nOdgovarajući na upit „StopFake-a“ o tvrdnjama Nikonorove, predstavnik Ukrajine na razgovorima u Minsku i bivši ukrajinski ambasador u Sjedinjenim Američkim Državama Oleksander Motsik odbacio je tvrdnje Nikonorove kao potpuno lažne. „Moderator OEBS-a je napustio razgovore kada su završeni, ova tvrdnja je potpuna laž“, rekao je Motsik, koji je bio prisutan na pregovorima.\nU saopštenju za štampu koji je objavio OEBS nakon razgovora od 16. maja, apsolutno se ne pominje nikakvo napuštanje razgovora od strane bilo koga od osoblja OEBS-a. Saopštenje potvrđuje posvećenost OEBS-a nastavku razgovora usmerenih na ublažavanje teškoća civila koji žive blizu demarkacione linije i na okupiranim teritorijama.\nPredstavnici Trilateralne kontakt grupe – OEBS (Heidi Tagliavini), Ukrajina (Leonid Kučma) i Rusija (Mihail Zurabov) potpisali su u Minsku sporazum u cilju rešavanja sukoba u istočnom delu Donbasa u Ukrajini u februaru 2015. godine kao i Aleksandar Zakarčenko i Igor Plotnicki iz samoproglašenih Donetsk i Luhansk narodnih republika, koji su potpisali sporazum kao fizička lica ne navodeći svoje funkcije.


RTCG - Radio Televizija Crne Gore - Nacionalni javni servis :: Ekonomija :: Sveti Stefan hoteli pokrenuli arbitražni postupak\n15. 11. 2021. 15:37 >> 15:38 0\nPRED SUDOM U LONDONU\nSveti Stefan hoteli pokrenuli arbitražni postupak\nKompanija Sveti Stefan hoteli pokrenula je arbitražni postupak pred sudom u Londonu protiv zakupaca hotela Sveti Stefan i Miločer, preduzeća Adriatic Properties i Aman, kako bi zaštitila svoja prava iz ugovora, ali i kapital akcionara i imovinu društva.\nTa kompanija je na sjednici Odbora direktora u petak donijela odluku o pokretanju postupka zaštite prava pred arbitražnim sudom u Londonu u skladu sa ugovorom o dugoročnom zakupu hotela Sveti Stefan i Miločer od 31. januara 2007. godine i aneksom I ugovora od 5. januara 2013, zaključenim sa preduzećem Adriatic Properties.\nIz menadžmenta kompanije Sveti Stefan hoteli su kazali da se nekorišćavanjem imovine, koja u ovom slučaju predstavlja najljepši i najvrijedniji dio Jadranske obale, progresivno umanjuje njena vrijednost.\n„Stoga je kompanija Sveti Stefan hoteli obavezna da preduzme radnje kojima bi se preduprijedilo nastupanje štete po društvo i imovinu. U tom pogledu, obratili smo se međunarodnom tribunalu sa sjedištem u Londonu, da na brz i efikasan način riješi sporna pitanja u vezi sa ispunjenjem ugovora i na taj način obezbijedi da Adriatic Properties i Aman poštuju ugovorne i zakonske obaveze koje se tiču upravljanja hotelima na Svetom Stefanu“, navodi se u saopštenju menadžmenta.\nOni su podsjetli da su hoteli Sveti Stefan i Miločer ostali zatvoreni ove godine, kao i da postoje ozbiljne indicije da će se to desiti i naredne.\nOsim toga, kako su dodali, zakupac i Aman otvaranje hotela ucjenjuju dobijanjem garancija koje su pravno neodržive u smislu ugovora o zakupu i crnogorskih zakona.\nIz kompanje Sveti Stefan hoteli su objasnili da su prije usvajanja takve odluke preduzeli sve aktivnosti kako bi omogućili zakupcu da izvršava ugovorne obaveze shodno dogovorenim standardima poslovanja.\n„U ranijem periodu, kompanija Sveti Stefan hoteli je sporazumnim putem pokušala da riješi sva otvorena pitanja u odnosu sa zakupcem i preuzimala je pravne radnje pred nadležnim organima u cilju zaštite prava zakupca iz ugovora“, navodi se u saopštenju.\nOni su naveli da je zakupac najavio pokretanje arbitražnog postupka protiv zakupodavca insistirajući da je zakupac dužan da obezbijedi pomenute garancije, zbog čega su ugovorne strane ušle u pregovore oko rješavanja spora.\n„Cijeneći držanje zakupca tokom pregovora i neiskazivanje iskrene namjere za mirno rješavanje spora, kompanija Sveti Stefan hoteli je bila primorana da pokrene arbitražni postupak protiv zakupca i Amana, kako bi zaštitila svoja prava iz zgovora, ali i kapital akcionara i imovinu društva, imajući u vidu činjenicu da imovina društva održava visoku vrijednost samo ukoliko se koristi i održava u skladu sa ugovorom“, zaključuje se u saopštenju.\nSveti Stefan Aman Resort Adriatic properties\nUsvojen prigovor Vlade, mjera u slučaju Svetog Stefana nezakonita\nMER traži advokate u slučaju "Sveti Stefan"\nDanas o sudbini Svetog Stefana


Koncert Big Bend RTS “SAD Džez Ambasadori”\nsre, 12. februar 2020\nU sklopu manifestacije “African American History Month”, 12. februara od 20h u Velikoj sali Doma omladine Beograda, biće održan koncert Big Benda RTS pod nazivom “Džez Ambasadori”, posvećen dugogodišnjem istoimenom programu turneja i nastupa čuvenih američkih džez umetnika. Koncert organizuju Dom omladine Beograda, Muzička produkcija RTS i Ambasada SAD u Beogradu. Ulaznice su u pretprodaji preko Ticket Vision mreže, po ceni od 600 dinara. Davne, 1956. godine, vlada SAD, napravila je poseban program pod nazivom “Džez Ambasadori”, organizujući nastupe i turneje legendarnih zvezda džez muzike, Luisa Armstronga, Benija Gudmena, Dizija Gilespija, Djuka Elingtona, a kasnije i Dejva Brubeka.\nOni su putujući svetom i nastupajući kao džez ambasadori SAD, širili jednu novu umetnost dvadesetog veka, džez muziku. Od tada, Biro (Ministarstvo) za obrazovanje i kulturu SAD, u saradnji sa „Džon F. Kenedi“ Centrom za izvođačke umetnosti, organizuje nastupe širom sveta sa svojim umetnicima, koji pored nastupa drže radionice i stručna usavršavanja sa lokalnim muzičarima i studentima. Kao i uvek, umetnost je daleko nadmašila početna očekivanja i motive organizatora, a mnoge zemlje i gradovi su se uživo susretali sa velikanima džeza. Može se slobodno reći da je ova inicijativa veoma doprinela popularizaciji džez muzike van zemlje u kojoj je nastala.\nManifestacija “African American History Month”, koja će se održati u Beogradu tokom februara, deo je globalnog, američkog projekta za popularizaciju afroameričke kulture, čime se slavi i odaje poštovanje dostignućima i uspesima Afroamerikanaca u Americi. Veliki doprinos Afroamerikanaca istoriji američke kulture, dugo je bio zaboravljan ili čak preskakan. Uz mukotrpno osvajanje prava na jednakost i postepeno prihvatanje njihove umetnosti u javnosti i medijima, zahvaljujući organizovanoj akciji kao što je “African American History Month”, danas možemo reći da su konačno afroamerčki umetnici dobili mesto koje im pripada.


Minimalac blizu 410 KM\n26.12.2017 16:32 | Marijana Miljić\nBanjaluka - Odluka o iznosu najniže plate u RS biće poznata danas, a socijalni partneri su sve bliži cifri od 410 maraka, što je povećanje za 15 KM u odnosu na minimalac za ovu godinu.\nPoslodavci koji su ranije predlagali da najniža plata u Srpskoj za 2018. godinu iznosi 405 maraka poboljšali su svoju ponudu za pet KM i za nju juče dobili podršku Skupštine Unije udruženja poslodavaca RS.\n- Većina članova Skupštine Unije udruženja poslodavaca RS je prihvatila prijedlog da najniža plata bude povećana na 410 KM. Ovaj prijedlog iznijećemo i na sjednici Ekonomsko-socijalnog savjeta RS. Kakva će biti krajnja odluka, ne možemo predvidjeti - kazao je predsjednik Unije udruženja poslodavaca RS Dragutin Škrebić i dodao da su spremni i na povećanje minimalca iznad ekonomski opravdanih razloga uz uslov da se to poštuje i uplaćuju puni porezi i doprinosi na taj iznos.\nU Savezu sindikata RS koji je ranije tražio da najniža plata iznosi 418 KM, što je polovina prosječne plate isplaćene u Srpskoj za 2016. godinu, juče nisu potvrdili da li će i dalje insistirati na tom iznosu. Odluku će saopštiti na današnjoj sjednici Ekonomsko-socijalnog savjeta RS.\n- Savez sindikata će svoj stav o iznosu najniže plate i opštem kolektivnom ugovoru iznijeti na sjednici Ekonomsko-socijalnog savjeta - kazala je predsjednica Saveza sindikata RS Ranka Mišić, koja nije željela da odgovori na pitanje da li će njihov prijedlog i dalje biti 418 maraka.\nU Vladi RS ističu da će oni prelomiti i odrediti iznos najniže plate samo ako se o tome ne usaglase poslodavci i sindikalci.\n- Poslodavci su prihvatili da najniža plata za iduću godinu iznosi 410 maraka. Sada svoj stav treba da iznese i sindikat. Mi želimo da oni dogovore iznos najniže plate i podržaćemo sve o čemu se usaglase. Ako ne usaglase stavove, Vlada RS će odrediti iznos najniže plate za iduću godinu - kazao je ministar rada i boračko-invalidske zaštite RS Milenko Savanović.\nNa sjednici Ekonomsko-socijalnog savjeta RS danas će biti riječi i o opštem kolektivnom ugovoru.\n- Pokušaćemo otvoriti i to pitanje kako bismo usaglasili ono što ranije nismo. Kako će to ići, zavisi od stava ostalih socijalnih partera - kazao je Milenko Savanović.


Profesor Filološkog fakulteta u penziji, političar i diplomata Vladeta Janković izjavio je kako veruje da se „jedini pravi potencijal krije u redovima opozicije koja je bojkotovala izbore i koja bi morala da se liši usluga onih koji su je izneverili padajući u Vučićevu klopku troprocentrog cenzusa, a od kojih će uvek biti više štete nego koristi“.\n„Dodaću da bi možda trebalo napraviti izuzetak sa nekima koji su na izbore izašli teška srca i pod objektivnim pritiskom poput (Neboše) Zelenovića ili (Milana) Stamatovića“, rekao je Janković za novi broj nedeljnika Vreme.\nKako je rekao, „suprotno uobičajenom vajkanju nad slabostima opozicije, mislim da treba imati u vidu da nikada ranije pritisci režima nisu bili toliko pogani i bezobrazni, da su uslovi za puki opstanak u svakom pogledu očajni, a da se nešto ipak dešava“.\nOn je istakao da je „dobro što iz drugog plana počinju da se profilišu ličnosti koje delevanjem i nastupom obećavaju, poput Tepićke, Aleksića ili Ponoša“.\n„Ako to nešto znači, moje je uverenje da u najmanju ruku Đilas i Jeremić (koje režimska propaganda kasapi kao nikoga do sada) moraju naći zajednički jezik, da kandidati za predsednika i gradonačelnika moraju imati jedinstvenu podršku i da na pregovore o izbornim uslovima treba poslati što manju grupu stručnih, lično nezainteresovanih ljudi, koji nemaju hipoteka, a imaju dugačke fitilje“, rekao je Janković.\nTreba, dodao je, takođe biti spreman na novi bojkot jer je, ako ništa drugo, „današnji izgled Skupštine najbolja potvrda koliko je to oružje delotvorno“.\nGovoreći o predstojećoj 30-godišnjici devetomartovskih demonstracija, on je rekao da je „deveti mart ostao i kao neka vrsta mustre kako se takve stvari rade, pa će se više ili manje nasilne demonstracije protiv režima ponoviti više puta u toku potonje tri decenije, uz dobre izgleda za nove reprize, sa, volim da verujem, potpunijim i trajnijim ishodom“.\n„Ako nas to iskustvo nečemu uči, to je da takozvana ‘ulica’ i te kako može nešto da postigne u borbi za demokratiju i pravdu kada god se vlast zaboravi toliko da dara prevrši meru“, rekao je Janković.


Usluge vazdušne navigacije (UVN) – AAC Kosovë\nUsluge vazdušne navigacije (UVN)\nIzraz „Usluge vazdušne navigacije” se koristi za grupu usluga koje se pružaju vazduhoplovima u vazduhu kako bi bezbedno leteli sa jednog odredišta na drugo.\nUsluga kontrole vazdušnog saobraćaja (KVS)\nUsluga kontrole vazdušnog saobraćaja je usluga koja se pruža od strane licenciranih službenika KVS-a kako bi se:\nu manevarskom prostoru između vazduhoplova i prepreka; kao i\nUbrzao i održavao uredan protok vazdušnog saobraćaja.\nUsluga komunikacije, navigacije i nadzora (KNN)\nUsluga komunikacije, navigacije i nadzora je tehnički stub sistema Upravljanja vazdušnog saobraćaja (UVS). Ova usluga se brine o planiranju, ugrađivanju i održavanju tehničkih sistema koji koriste službenici KVS-a za pružanje usluga kontrole vazdušnog saobraćaja.\nUsluga komunikacije je odgovorna za komunikacione sisteme prenosa glasa i podataka koji se koriste za komunikaciju vazduh-zemlja između pilota i službenika KVS-a i za komunikaciju između jedinica KVS-a i drugih relevantnih osoba.\nUsluga navigacije je odgovorna za navigacionu opremu instaliranu na zemlji, koja omogućava efikasnu i bezbednu navigaciju vazduhoplova u vazduhu. Ovi uređaji neprestano prenose radio signale koji pomažu vazduhoplove da utvrde njihov položaj u prostoru, bez obzira na vremenske uslove. Navigacioni uređaji igraju ključnu ulogu, posebno u sistemima za sletanje pomoću instrumenata (ILS), koji omogućavaju sletanje vazduhoplova samo na osnovu signala koji se prenose iz ovih uređaja.\nUsluga nadzora je odgovorna za sisteme nadzora, koji pružaju službeniku KVS-a vizuelni prikaz vazduhoplova koji lete preko kontrolisanog vazdušnog prostora. Tradicionalni sistemi za nadzor, kao što su primarni i sekundarni radari, su još uvek sistemi koji se radije koriste od strane Pružaoca usluga vazdušne navigacije (PUVN). Međutim, savremeni sistemi, koji se oslanjaju na satelitski signal, kao što su ADS-B i MLAT, počeli su da se uveliko instaliraju po evropskim aerodromima.\nSlužba vazduhoplovnog informisanja (AIS)\nCilj službe vazduhoplovnog informisanja je da se obezbedi protok potrebnih vazduhoplovnih informacija/podataka o bezbednosti, redu, ekonomiji i efikasnosti međunarodne vazdušne navigacije. AIS je odgovorna za prikupljanje/razvrstanje, uređivanje, formatiranje, objavljivanje i distribuciju vazduhoplovnih podataka kod pilota, jedinice KVS-a i drugih relevantnih stranaka. Vazduhoplovni podaci, u zavisnosti od prirode informacije, objavljuju i distribuiraju se preko ovih ključnih dokumenata:\nPretpoletni informativni bilten (PIB)\nMeteorološka usluga pruža korisnicima vazdušnog prostora, jedinicama KVS-a i drugim relevantnim stranama, informacije o meteorološkim uslovima. Ova usluga pruža izveštaje o praćenju vremena, kao što su METAR, SPECI, itd., kao i preglede vremenske prognoze, kao što su TAF i SIGMET. Meteorološka usluga takođe pruža upozorenja i druge važne informacije o meteorološkim vremenskim uslovima koji mogu uticati na vazduhoplove u vazduhu i na zemlji, zgradama i opremi aerodroma, aerodromskih službi i vazduhoplovih usluga na pisti.\n07-2018 O utvrđivanju zahteva koji se odnose na identifikaciju vazduhoplova u okviru nadzora za jedinstveno evropsko nebo


Kultura kao poslednja rupa na svirali | Autonomija\nKultura kao poslednja rupa na svirali\nDa li smo postali duhovna sirotinja?\nIstraživanje kulturnih potreba u Vojvodini pokazalo je da građani pokrajine najviše vole da idu u pozorište i u bioskop, ali je s druge strane pokazalo i nažalost očekivani rezultat da je građanima zapravo kultura negde na poslednjem mestu, što se obično pravda sveopštim materijalnim siromaštvom, rečeno je danas na predstavljanju tog istraživanja u Novom Sadu.\nIstraživač Žolt Lazar rekao je na prezentaciji u Zavodu za kulturu Vojvodine u bioskop redovno ide oko 17 odsto ispitanika, dok je blizu 50 odsto njih kazalo je da je poslednji put u bioskopu bilo pre više godina.\nKada je u pitanju pozorište, oko 20 odsto ispitanika ide redovno da gleda predstave, dok je poslednji put pre više godina u pozorištu bilo oko 40 odsto ispitanika.\nNa koncertima ozbiljne muzike nikada nije bilo blizu 50 odsto ispitanika, u operi blizu 60 odsto, na baletu više od 60 odsto, a najgore je prošao džez, pošto na koncertu te vrste muzike nikada nije bilo blizu 70 odsto ispitanika, rekao je Žolt Lazar.\nPrema njegovim rečima, ispitanici najviše vole zabavnu muziku, njih oko 30 odsto, zatim rok muziku, njih oko 20 odsto, kao i izvornu narodnu muziku, njih oko 15 odsto.\n„Za turbo-folk muziku izjasnilo se svega oko pet odsto ispitanika, a u toj grupaciji preovlađuju žene starosti od 20 do 35 godiina, koje su nedovojno obrazovane“, rekao je Žolt Lazar.\nIstraživanje je pokazalo da je najposećenija kulturna manifestacija prošle godine u Vojvodini bila Noć muzeja, a slede Sterijino pozorje, Sajam knjiga u Novom Sadu, muzički festival Egzit (Exit), Filmski festival na Paliću i Novosadski džez festial.\nIstraživanje je rađeno krajem prošle godine, na uzorku od 500 ispitanika iz cele Vojvodine. Reč je o delimično stratifikovanom uzorku.\nZemlja bez kulturne politike\nZamenik pokrajinskog sekretara za kulturu Milorad Đurić rekao je da je istraživanje dragoceno jer može poslužiti kao početni korak u kreiranju novih vrednosti u kulturnoj politici. On je podsetio da je poslednje slično istraživanje u Vojvodini bilo rađeno 2002. godine, za potrebe pisanja kulturne strategije pokrajine. Prema negovim rečima, ta strategija nije nikada napisana, jer je tada bilo rečeno da će se prvo pisati kulturna strategija na nivou republike, a tek potom kulturne strategije pokrajine i lokalnih samouprava.\n„Nažalost, ni dan-danas ne postoji strategija razvoja kulture u Republici Srbiji“, rekao je Đurić.\nOn je rekao da se na osnovu ovog i nekih ranijih istraživanja može zaključiti da „tvrdu“ publiku koja prati kulturna dešavanja čini oko dva odsto stanovništva Vojvodine, odnosno oko 40.000 ljudi. Prema njegovim procenama, potencijalna publika koju zanimaju kulturna dešavanja u pokrajini ide do 150.000 građana.\n„Važno je da znamo koliki je taj prostor za kulturu, kako bismo znali koliko nam je tržište. Takođe, siguran sam da bi rezultati o kulturnim potrebama Vojvođana bili daleko bolji da građani imaju više novca“, rekao je Đurić.\nPrema njegovim rečima, podatak da oko 80 odsto ispitanika svakodnevno ili barem triput sedmično gleda televiziju govori o tome da pokrajinski javni medijski servis, Radio-televizija Vojvodine, treba u svom programu da ima što više sadržaja iz kulture. Đurić je poručio da i škole treba da se uključe u promociju kulture, kroz kreiranje sadržaja iz te oblasti, kao i kroz posete institucijama kulture.\nOn je naveo da pokrajina u svom budžetu za oblast kulture izdvaja od 2,7 do tri odsto sredstava od ukupnog budžeta, dok Republika izdvaja svega 0,6 odsto. Ocenio je da je i u oblasti kulture i te kako prisutan „državni intervencionizam“ i pošto se 90 odsto projekata iz oblasti kulture finansira iz budžeta republike, pokrajine i lokalnih samouprava, dok privreda retko i malo učestvuje u sponzorisanju kulturnih manifestacija, sem kad su u pitanju one koje su masovno popularne.\n„Tačno je da imamo previše države u kulturi, ali to je očigledno neophodno, jer bi u suprotnom kultura gotovo potpuno zamrla“, rekao je Đurić.\nOn je upozorio da ni glavni grad Vojvodine, Novi Sad, nema odgovarajuću koncerntnu dvoranu niti ima savremenu muzejsku zgradu. Prema Đurićevim rečima, odrekli smo se i nekih vrednih kulturnih tradicija iz socijalističkog vremena, kada je praktično svako selo imalo svoj dom kulture, što danas ni izbliza nije slučaj.\n„Model domova kulture uopšte nije prevaziđen, i njega i dan-danas gaje pojedine razvijene zapadne države, poput nordijskih“, rekao je Đurić.\nIstraživač Dušan Marinković ocenio je da se kulturna strategija Srbije u oblasti književnosti svodi na „lagunizaciju“, odnosno na literaturu koja nema posebnu umetničku vrednost, i na „banalizaciju“.\nMiroslav Keveždi iz Zavoda za kulturu Vojvodine ocenio je istraživanje kao veoma korisno, jer njegovi rezultati pokazuju i praksu i potrebe građana Vojvodine u sferi kulture.\nIstraživanje kulturnih potreba u Vojvodini realizovao je Zavod za kulturu Vojvodine, u saradnji sa Centrom za sociološka istraživanja pri Filozofskom fakultetu u Novom Sadu i Pokrajinskim sekretarijatom za kulturu.


NSinfo: Nove investicije - Italijani zainteresovani za građevinarstvo u Vojvodini\nNove investicije - Italijani zainteresovani za građevinarstvo u Vojvodini\nU organizaciji Pokrajinskog sekretarijata za energetiku, građevinarstvo i saobraćaj\nu Skupštini AP Vojvodine održan je stručni skup pod nazivom "Novi trendovi u građevinarstvu".\nSkup posvećen novim tehnologijama gradnje, savremenim materijalima i održivom građevinarstvu, otvorio je resorni sekretar Nenad Grbić, koji je istakao da je današnje okupljanje, pre svega motivisano potrebom za novim rešenjima u cilju unapređenja građevinarstva.\n"Sekretarijat je želeo da na ovaj načinu doprinese i povezivanju italijanske kompanije "Metal.Ri", koja je tehnologije gradnje nosačima betonskih stubova zaštitila patentom u EU, sa našim projektantskim kućama i predstavnicima Fakulteta tehničkih nauka", izneo je Grbić i naglasio da je za Pokrajinsku vladu značajno to što ova kompanija namerava da uloži u fabriku na teritoriji naše pokrajine, i samim tim otvori prostor i za nove dobavljače i nova radna mesta.\nGrbić je istakao značaj ovakvih stručnih okupljanja, koja su po njemu najbolja mesta za razmenu znanja, kao i mogućnost za ostvarivanje saradnje u oblasti građevinarstva. On je naglasio da Sekretarijat želi da pruži podršku racionalnim rešenjima, čiji su benefiti smanjenje troškova, brža gradnja i ujedno podizanje nivoa bezbednosti građevinskih objekata.\nVito Rici, vlasnik kompanije "Metal.Ri", koja je usavršila sistem kombinovane gradnje i proizvodnju betonskih greda, predstavio je učesnicima savetovanja tehnologiju gradnje koja je značajnije brža od klasične, a koju ova kompanija koristi u izgradnji zgrada, mostova, tržnih centara i drugih objekata. Rici je naveo da je najvažnije da se stručna lica u našoj zemlji upoznaju sa rešenjima u načinu gradnje ove italijanske kompanije i da ga prihvate. Sledeći krak bio bi otvaranje jedne ili dve fabrike koje bi služile na obostranu korist, kako državi i građanima Srbije tako i vlasnicima kompanije.\nUčešće u današnjem okupljanju uzeli su i predstavnici Fakulteta tehničkih nauka, koji su predstavili aktuelnu situaciju u našem građevinarstvu i održivoj gradnji.\n... ap vojvodina, investicije, nekretnine, Novi Sad, posao, saradnja, ulaganje


VUČIĆ GOTOV U BEOGRADU: Evo šta sprema pred pad na izborima - Naša Borba\nVUČIĆ GOTOV U BEOGRADU: Evo šta sprema pred pad na izborima\nDiktator Vučić grca u Beogradu\nŠapić se već prihvatio tog posl koji mu je Vučić namenio. Krajem ovog meseca objaviće transfer u SNS i predstaviti program i tim s kojim će se kandidovati za gradonačelnika Beograda. Funkciju gradskog menadžera namenio je, kako sada stoje stvari, Dušanu Petriću, aktuelnom predsedniku Opštine Stari grad. Tu funkciju će, iz senke, obavljati Živorad Anđelković, zvani Žika Pauk, bivši potredsednik Demokratske stranke.\nMeđutim, zamenik gradonačelnika nije shvatio da je Šapić, korupcijom i bahatošću, poslao poruku i Vučiću. Diktatoru Vučiću se on preporučio kao podoban kadar, spreman na sve, pa i na to da istisne Stefanovića i Vesića iz vlasti u Beogradu. Ekipa koju predvode Gangula, Pauk i Maca od Kosmajca garantuje kontinuitet u demoliranju Beograda i Beograđana. Da su drugačiji, ne bi bili po volji diktatora Vučića.\nPrethodni tekstINSPEKTOR VUČIĆ: Od pevaljke do Velje Nevolje\nSledeći tekstSPREMA SE BEŽANIJA: Najbogatiji Srbin a javnost ga slabo zna, Vučić pred njim stoji mirno


Druga radionica u okviru D-LeaP programa jačanja kapaciteta za upravljanje neprihodovanom vodom - vikis.info\nDruga radionica u okviru D-LeaP programa jačanja kapaciteta za upravljanje neprihodovanom vodom\nU radionici su pored našeg preduzeća učestvovala i JVP/JKP iz Bihaća, Banovića, Banja Luke, Cazina, Prijedora, Novog Travnika, Sanskog Mosta, Neuma, Trebinja i Gradiške.\nPredstavnici KP „ViK” učestvovali su na drugoj dvodnevnoj radionici, koju je 21. i 22. decembra 2017. godine u Bihaću organizovala Akvasan mreža u okviru Programa jačanja kapaciteta za upravljanje neprihodovanom vodom koji se provodi kroz Dunavsko partnerstvo za učenje (Danube Learning Partnership, D-LeaP).\nCilj Programa je razvijanje kapaciteta javnih vodovodnih i komunalnih preduzeća u Bosni i Hercegovini za efikasno upravljanje neprihodovanom vodom i, na taj način, unaprijediti poslovanje JVP/JKP i održivosti vodnih usluga.\nPrvog dana radionice učesnici su stekli teoretska znanja o izradi akcionih planova za upravljanje neprihodovanom vodom, o tipu i načinu rada opreme za mjerenje protoka i pritiska i opreme za detekciju gubitaka. Drugog dana radionice su se na terenu, na vodovodnoj mreži kojom upravlja JP „Vodovod“ Bihać izvodile praktične vježbe i usvajala praktična znanja o radu opreme za mjerenje protoka i pritiska kao i opreme za detekciju kvarova.\nU radionici su pored našeg preduzeća učestvovala i JVP/JKP iz Bihaća, Banovića, Banja Luke, Cazina, Prijedora, Novog Travnika, Sanskog Mosta, Neuma, Trebinja i Gradiške. Radionici su prisustvovali i Rade Rusev i Dimitar Ivanov kao predstavnici D-LeaP koji pružaju podršku radu tematskih centara.


Susret sa velikom belom ajkulom - Muški magazin - trendovi, fitness, lifestyle, saveti, devojke... `\nŠta biste vi uradili kada bi ste videli ovo čudovište u vodi pored vas?\nVelike bele ajkule su najopasnije i jedne od najvećih ajkula na svetu. Naučnici su dokazali da ove životinje ubijaju iz dosade i da zbog toga predstavljaju neverovatnu pretnju za sve organizme koji se nađu u njihovoj blizini.\nIako velike bele ajkule ne vole ljudsko meso, one često napadaju ljude jer im je to interesantno i jer su znatiželjne, pa vole da gricnu nešto što pre nikada nisu. Johan Potgiter osetio je to na svojoj koži.\nOn je ronilac koji je otišao u Južnu Afriku kako bi uživao u čarima morskih dubina. Na njegovo iznenađenje, on se susreo sa velikom belom ajkulom koja je pokušala da ga napadne, ali se on odbranio i uspeo na vreme da pobegne iz vode.\nNjegov klip dobio je nagradu kao najbolji video snimljen GoPro kamerom, a kada ga budete pogledali, shvatićete i zašto.\nvelika bela jakula\nPROČITAJTE SLEDEĆI TEKST: VIDEO: Šta se dešava unutar pištolja prilikom pucanja


Neverovatno raskošna rezidencija na Beverli Hilsu - Lux Life luksuzni portal\nCarla Ridge rezidencija na Beverli Hilsu, svakom ljubitelju kvalitetnih nekretnina će dati pravu poslasticu za uživanje, svojim neverovatnim panoramskim pogledom, prefinjeno uređenim dvorištem i jedinstvenim detaljima u celom prostoru…\nWhipple Russel Architects kreirali su ovo remek delo, koje otpočinje u eksterijeru sa kontrastnim sivim pločama i belim stucco detaljima. Impresivnom okruženju doprinosi i Serenade, skulptura Ričarda Erdmana koja je kreirana od Carrara mermera, a pozdravlja goste koji se penju uz prednje stepenište.\nPrilaz za kola sadrži rotacionu povšrinu, koja može identifikovati koji su sve automobili na njoj i okrenuti se prema savršenom uglu za izlazak sa iste.\nZadnji deo ove ivle otvara se prema dvorištu i bazenu, sa panoramskim pogledom na Beverli Hils. Veličina dvorišta nije preterana, ali ono ima prostrani ambijent posebno kada se vrata od stakla, koja idu od poda do plafona otvore i povežu enterijer i eksterijer. Osim toga, zarad stvaranja jedinstvene tačke fokusa, akrilni panel odvaja bazen i spa.\nEnterijeru poseduje stazu koja vas vodi direktno prema dvorištu, zobg čega ono deluje još prostranije. Paneli svetlarnika daju vam opciju uživanja u noćnom nebu, dok istovremeno propuštaju sasvim dovoljnu količinu prirodne svetlosti, koja doseže nivo podruma.\nEnterijer je delo McCormick & Wright, a moramo priznati da je izuzetno prefinjen. Beli elementi Poliform brenda kuhinji daju čist i minimalistički osećaj, kao i Dekton XGloss radne površine.\nPlutajuće stepenište pored staklenog mosta vodi vas do nivoa koji se nalazi ispod zemlje, gde se pored prostora za sedenje nalazi soba za golf simulaciju, kućni bioskop sa osam mesta, teretana i soba za tegove, kao i salon sa stolom za masažu, puno kupaitlo i parni tuš.\nFoto: Jason Speth.


Mali: Djilas ništa ne razume o ekonomiji - Teslavision\nU skupštinskoj raspravi o budžetu , Ministar finansija Siniša Mali odgovorio je na pismo koje je, kako je rekao dobio od lidera Stranke slobode i pravde Dragana Djilasa u kojem kritikuje politiku Vlade Srbije.\nMali je ponovio da su “Djilasove firme dok je bio u vlasti, zaradile 619 miliona evra, a samo dobit bila je 105 miliona evra. Ostavio je u Beogradu dugove od 1,2 milijarde evra, a zadužio je i sopstvenu stranku.”\nUz ocenu da Djilas ništa ne razume kad je ekonomija u pitanju kad kaže da Mali falsifikuje javne podatke, i da se država dodatno zadužuje, ministar je rekao da je reč o obveznicama koje se reemituju kako bi se vratili stari dugovi.\n“Vaša kamata na dugove bila je 7,25 odsto, a naša je 1,6 kamata, pa smo samo tako uštedeli 4,4 milijarde dinara”, rekao je mali.\nOn je dodao da je javni dug 2008 godine porastao sa 8,7 milijardi na 17,7 milijardi dinara, a na kraju 2018. godine javni dug je 23 milijarde.\nTo ipak, kako je objasnio nije povećanje zaduženosti jer je smanjeno učešće javnog duga u BDP-u smanjeno na 51,3 odsto.\nKada je reč o novim planiranim zajmovima od 8,6 milijardi evra koje je Djilas pomenuo u pismu, Mali je rekao da država ne mora da se zaduži za taj iznos, već će to zavisiti od ponudjenih projekata.\nSve vreme se direktno obraćajući Djilasu, Mali mu je poručio da je javni dug pod kontrolom a javne finansije na stabilnim osnovama.\n“Vi samo nastavite da se bavite vezivanjem kesa venčanim kumovima zbog kriminalnih poslova i kampanjom mržnje protiv predsednika Vučića i svega što je dobro za gradjane srbije”, poručio je mali Djilasu iz Skupštine Srbije.\nPrevious : Aleksić: Predlog budžeta Srbije neodgovoran i nije razvojni\nNext : Janković: Pravilno vaspitanje glavno da bi dece postala odgovorni ljudi


Pomozimo opremanje Dnevnog centra u Kosovskoj Mitrovici | Radio televizija Gradiška 98,8 MHz\nPomozimo opremanje Dnevnog centra u Kosovskoj Mitrovici\nOd danas do 31. januara pozivom na humanitarni broj 1412 moguće je darovati jednu KM za zvršetak i opremanje Dnevnog centra “Podrži me – 9.januar” u Kosovskoj Mitrovici, rekao je Srni predsjednik Odbora za pomoć Srbima na Kosovu i Metohiji Milorad Arlov.\nArlov kaže da je Dnevni centar površine 714 metra kvadratna namijenjen za veliki broj djece i mladih sa poteškoćama u razvoju.\nOn napominje da se zahvaljujući podršci instituacija i građana Republike Srpske privodi kraju gradnja objekta Dnevnog centra “Podrži me – 9. januar” u Kosovskoj Mitrovici za djecu i mlade sa poteškoćama u razvoju.\n“Planiramo da u januaru građevinski završimo ovaj veliki projekat ukupne vrijednosti 300.000 evra i nastavimo sa opremanjem”, istakao je Arlov.\nOn navodi da je, između ostalog potrebno, opremanje senzorne sobe, namjenske prostorije, sale sa 150 mjesta i kuhinje, kao i ugradnja lifta i uređenje dvorišta.\n“Hoćemo da ovaj centar bude na ponos Republike Srpske”, naglasio je Arlov.\nArlov se zahvalio svima za pomoć, a posebno osnovnim i srednjim školama iz Srpske i njihovih 100.000 učenika koji su učestvovali 2020. i 2021. godine u humanitarnoj akciji.\n“Hvala i Ministarstvu prosvjete i kulture Republike Srpske za podršku! Hvala svim donatorima njih 145 širom Srpske, a vjerujemo da će ih biti još”, istakao je Arlov i još jednom pozvao sve humane ljudi da tokom januara pozovu broj 1412 i pomognu djeci i mladima sa poteškoćama u razvoju na Kosovu i Metohiji\nUhapšen zbog porodičnog nasilja i...\nPrva beba u 2022. djevojčica rođen...


Džoni Štulić tuži “Plato buks” : Crveni tepih\nBranimir Džoni Štulić pokrenuo je parnicu protiv izdavača “Plato buks” pred Višim sudom u Beogradu, zbog kršenja autorskih prava.\n“Plato” je sa Štulićem dogovorio otkup i prodaju 1.000 kompleta od po 14 knjiga i dva nosača zvuka sa koncerata u Mostaru i Sarajevu. Nakon što je ta količina rasprodata, izdavač je nastavio da štampa komplete i prodaje ih neovlašćeno, kaže Štulićev advokat Stevan D. Janković.\nDžoni Štulić ekskluzivno je za “Novosti” izjavio da “Plato” koristi njegovu popularnost, “20 godina stariju od njih”, za sopstvenu promociju.\nMuzičar kaže i da je izdavačka kuća smišljeno najavljivala promociju “Štulić u ilegali” iako je znala da on na taj događaj neće doći, i na taj način obmanula fanove.\nPočetna cena kompleta bila je oko 160 evra, a “Plato” je povisivao cenu postepeno, i sada se kompleti na Internetu prodaju za po 200 evra, kaže Štulićev portparol Zoran Živković.\nAdvokat Janković navodi da druga strana nije odgovorila na tužbu, i da je Štulić zbog spore procedure uskraćen za pravo da pre glavne rasprave podnese još dokaza. Advokat je dodao i da je procedura dokazivanja veoma specifična, jer se radi o linkovima na Internetu koji dokazuju da je ugovor prekršen.


"Pokret Samoopredeljenje ima značajan potencijal u službi naroda Kosova", rekao je Rama, koji, inače, danas u prištini prisustvuje inauguraciji Hašima Tačija za kosovskog pedsednika.\nRama je, takođe, govorio o razlikama među stavovima vlade i opozicije na Kosovu, istakavši da dve strane moraju da nađu zajednički jezik.\nGovoreći o novom kosovskom predsedniku Hašimu Tačiju, Rama je izrazio uverenje da će "istorija ceniti Tačijeve žrtve", a izrazio je i nadu da izbor Tačija na čelo Kosova znači novo pozitivno poglavlje za Kosovo.\nRama je komentarisao i nedavne odluke Haškog tribunala, ocenivši da s tim u vezi "ima nečeg pogrešnog kada se zločinac poput (Vojislava) Šešelja pusti na slobodu, a u međuvremenu se iznesu nove optužbe protiv članova Oslobodilačke vojske Kosova", navodi prištinska televizija.\nTramp kao predsednik - pretnja za Albaniju\nAlbanski premijer izjavio je da bi Donald Tramp, ako bi bio izabran za predsednika SAD, predstavljao pretnju za Albaniju i američko-albanske odnose, javila je danas agencija AP.\nRama je, u sinoćnjoj emisiji prištinske tv stanice "Kljan Kosova", rekao da bi izbor Trampa, pretendenta za nominaciju Republikanske stranke na predsedničkim izborima, nanelo "veliku štetu" SAD i predstavljalo "pravu pretnju za albansko-američke odnose".\nAlbanski premijer je ovo rekao samo nedelju dana uoči posete Vašingtonu, gde je planirano da se sastane sa američkim predsednikom i potpredsednikom Barakom Obamom i Džozefom Bajdenom, navodi AP.\n30.10.2020 Preminuo mitropolit Amfilohije (303)


Ako želite da stavke kataloga na lokaciji za objavljivanje imaju prepoznatljive URL adrese, na primer http://www.contoso.com/cameras/camera-accessories, morate da povežete lokaciju za objavljivanje sa katalogom. Da biste mogli da se povežete sa katalogom, uverite se da ste omogućili biblioteku ili listu kao katalog.\nNapomena: Da biste biblioteku ili listu omogućili kao katalog, morate da aktivirate funkciju objavljivanja na više lokacija na kolekciji lokacija koja sadrži biblioteku ili listu. Pogledajte članak Aktiviranje funkcije objavljivanja na više lokacija.\nNapomena: Ono što ovde izaberete pojaviće se u odeljku URL format stavke kataloga kad kasnije povežete lokaciju za objavljivanje sa ovim katalogom.\nNapomena: U ovom odeljku treba da izaberete opcije samo ako želite da koristite upravljanu navigaciju za prikaz sadržaja kataloga na lokaciji za objavljivanje. Stavke koje ste izabrali pojaviće se u odeljku Hijerarhija navigacije kad povežete lokaciju za objavljivanje sa ovim katalogom.\nVažno: Kada omogućite biblioteku ili listu kao katalog, važno popisivanja izvora sadržaja koja sadrži katalog je. Ovo se automatski događa sa neprekidna popisivanja, ali možete da pokrenete popisivanja kataloga ručno. U članku ručno zahtevanje popisivanja i ponovnog indeksiranja lokacije, biblioteke ili liste.


Sa protesta radnika fabrike Jura u Nišu na kome su od poslodavaca tražili adekvatnu zaštitu od zaraze na radu. 8. april 2020. Serbia-- Workers from all three shifts of the Jura factory in Nis protest-- Nis, 8 April 2020.\nNovo žarište korona virusa sa epicentrom u Vranju na jugu Srbije, u sredu 20. maja imalo je duplo više zaraženih nego Beograd.\nKapaciteti COVID-19 bolnica u Vranju su skoro popunjeni, a slična situacija je i u 72 kilometra udaljenom Leskovcu.\nU COVID-19 bolnicama u Vranju hospitalizovano je 110 pacijenata, a u bolnici za tu namenu u Leskovcu 130. Od 290 testiranih uzoraka iz Vranja 21. maja pozitivno je bilo 39 osoba.\nMeđu novozaraženim je najviše radnika Jura korporacija iz Leskovca i fabrike obuće Dodić iz Vranja.\nBLOG UŽIVO: Djelomično otvaranje granica BiH za poslovne ljude\nProizvodnja prekinuta u fabrikama\nUpravo je situacija sa novim žarištima bila tema sastanka Vladinog Kriznog štaba, održanog 21. maja uveče u Vranju, koji je bio zatvoren za javnost.\nMeđu zaključcima prosleđenim po završetku navodi se da je situacija na području Srbije stabilna, dok je na jugu Srbije ocenjena kao nesigurna.\nČlanica Štaba i zamenica direktora Instituta za javno zdravlje „Batut“, Darija Kisić Tepavčević, potvrdila je da je proizvodnja prekinuta u svim fabrikama u kojima je otkriveno prisustvo virusa.\nNjen kolega i epidemiolog Branislav Tiodorović ocenio je da je najvažnije da se obrati pažnja na velike radne organizacije i da se sprovodi rigorozna kontrola.\nOn je dodao i da su na jugu Srbije specifični uslovi jer veliki broj radnika u gradskim fabrikama na posao dolazi iz seoskih sredina, iz porodica u kojima živi više generacija, zbog čega postoji opasnost prenošenja virusa starijim članovima porodica.\nSituacija na jugu nesigurna\nSlađan Stanković, epidemiolog u Zavodu za javno zdravlje u Vranju kaže za Radio Slobodna Evropa (RSE) da je epidemiološka situacija na području tog grada nesigurna, ali je i dalje pod kontrolom zdravstvene službe.\n„Registruje se epidemijsko oboljevanje u fabrici nameštaja 'Dodić', u kojoj je obolelo više od 60 zaposlenih. I u kompaniji 'Geoks' registrovano je nekoliko pozitivnih na COVID-19, a imamo i pojedinačne slučajeve oboljevanja u još nekim kolektivima, prodavnicama. Svi oboleli hospitalizovani su u COVID bolnicama, a njihovi kontakti se nalaze u kućnoj izolaciji“, kaže Stanković.\nPriča iz COVID-19 bolnice u Srbiji: 'Smrt doživljavamo kao poraz'\nMeđu obolelima je i Bratislav Dodić, vlasnik fabrike nameštaja koja ima 250 zaposlenih. Nakon otkrivanja žarišta, fabrika je zatvorena, a svi zaposleni su hospitalizovani ili se nalaze u kućnoj izolaciji.\nDa li su radnici imali zaštitu?\nDodić je rekao da su svi zaposleni nosili maske na licu i rukavice, da su na svim ulazima u fabriku i u pogone postavljene sanitarne prepreke sa sredstvima za dezinfekciju, ali da je uprkos tome virus ušao u proizvodne pogone.\nOn je rekao da brine za zaposlene i članove njihovih porodica, ali da se nada da, će se, s obzirom na blage simptome bolesti, za nedelju-dve vratiti na svoja radna mesta.\n„Sada je najvažnije da sačuvamo zdravlje zaposlenih, a sve ostalo je u drugom planu, i proizvodnja i izvoz i finansije“, rekao je Dodić u telefonskom razgovoru za RSE.\nZatvaranje privremene bolnice za COVID-19 u Nišu\nLeskovac novo žarište\nPovećan broj novoobolelih u Leskovcu utvrđen je posebno nakon testiranja 2.500 zaposlenih u južnokorejskoj „Jura korporaciji“.\nPrema rečima Predraga Stojanovića, predsednika Samostalnog sindikata „Jura korporacije“ u Leskovcu, u halama nije bilo moguće ostvariti bezbednu fizičku distancu između radnika.\n“Autobusi kojima su radnici dolazili na posao iz Leskovca i iz okolnih mesta bili su prepuni ljudi, često bez osnovnih sredstava za zaštitu“, kaže za RSE Stojanović.\nInače, Zaposleni u Juri iz Niša su početkom aprila, kao i njihove kolege iz fabrike u Rači kod Kragujevca, protestovali zbog neregularnih uslova za rad odbijajući da uđu u proizvodne hale dok im poslodavac ne obezbedi maske, rukavice, dezinfekciona sredstva i ne organizuje posao poštujući distancu.\nU hale su se vratili nakon što su poslodavci prihvatili preporuke epidemiologa koji su, pored zaštitnih sredstava, naložili i obaveznu distancu tako da je u hali od 1.500 metara kvadratnih moglo da radi samo 150 radnika.\nDogovor radnika i menadžmenta Jure u Nišu, radnik iz Rače na slobodi\n„Međutim, ubrzo je sve vraćeno na stari red i poredak. Fabrika je ponovo proradila punim kapacitetom, a od zaštitne opreme, radnici su samo dobili po jednu pamučnu masku i jedan par rukavica. Ja još uvek koristim iste rukavice, koje na prstima lepim lepljivom trakom da bih mogao da radim“, kaže Stojanović.\nOdgovaraju li iz uprave fabrike na kritike?\nNa sva upozorenja radnika da postoji opasnost od zaraze, prema njegovim rečima, poslodavac nije reagovao, a onda je pre nedelju dana Zavod za javno zdravlje počeo masovno testiranje radnika “Jure“. Ispostavilo se da najveći broj obolelih u Leskovcu dolazi iz te fabrike.\nNebojša Dimitrijević, direktor Opšte bolnice u Leskovcu kaže za RSE da je u leskovačkoj COVID bolnici hospitalizovan 131 pacijent, od kojih je 56 iz fabrike „Jura“.\n„Svi pacijenti koji se nalaze u našoj bolnici su sa lakšom kliničkom slikom, osećaju se dobro i niko nije upućen na dalje lečenje u Niš i Beograd i nije bilo smrtnih slučajeva. Nakon masovnog testiranja u 'Juri, svi radnici koji su bili pozitivni, kao i njihovi kontakti smešteni su u našu bolnicu“, rekao je Dimitrijević.\n„U Leskovcu Jura ponovo radi u dve smene, velika je gužva u pogonima, a o držanju socijalne distance nema ni govora. Krizni štab Leskovca pokušao je da ubedi rukovodstvo 'Jure' da obezbedi sve što je potrebno kako bi radnici na svom radnom mestu bili zaštićeni od virusa, ali im to nije pošlo za rukom, jer se menadžment 'Jure' oglušio o sve“, kaže Stojanović.\nRSE je u protekla tri dana u više navrata pokušao da u fabrici južnokorejske kompanije u Leskovcu dobije odgovore na pitanja vezana za upotrebu zaštitnih sredstava, zdravstveno stanje zaposlenih i organizaciju proizvodnje sa znatno manjim brojem radnika koji su odsutni zbog infekcije korona virusom ili izolacije, ali se menadžer zadužen za odnose sa javnošću nije javljao na mobilni telefon.\nGradonačelnik Leskovca: Jura nije više žarište, ali brinu pojedinačni slučajevi\nGradonačelnik Leskovca Goran Cvetanović ocenio je međutim da korejska fabrika "Jura" u tom gradu više nije žarište virusa korona virusa, budući da je, kako je naveo, od 15. maja procenat pozitivnih rezultata bio 1,58 odsto.\n"Žarište u kompaniji Jura više ne postoji, ni na bilo kojoj drugoj lokaciji. Ali ono što mene zabrinjava to su pojedinačni, sporadični slučajevi, i tu postoji velika opasnost širenja zaraze. Do sada je bilo dobro kad imamo sporadične slučajeve, jer smo bili fokusirani da nema žarišta, međutim to sada upozorava na drugu opasnost", kazao je Cvetanović, koji je lekar i komandant Štaba za vanredne situacije.\n"Apelujem, molim da građani Leskovca shvate da je ozbiljna situacija, da moramo da vodimo računa i čuvamo sopstveno zdravlje i porodicu, prijatelje, komšije, rođake i sve do kojih nam je stalo", rekao je leskovački gradonačelnik.\nPrema rečima Milorada Panovića, predsednika Granskog sindikata Industrije energije i rudarstva (UGS) Nezavisnost, sada je država na potezu.\nKako je rekao, institucije su te koje bi trebalo da obezbede da poslodavci poštuju mere.\n„To sve ide na teret poreskih obveznika i to dvostruko. Prvo smo im dali subvencije a sada moramo, o našem trošku, da lečimo radnike koji su njihovom krivicom oboleli. Mi ćemo sigurno krenuti da ih tužimo za nadoknadu troškova lečenja radnika“, kaže Panović za RSE.\nPredrag Stojanović iz Samostalnog sindikata „Jure“ podsetio je i na slučaj iz aprila kada je uhapšen sindikalni aktivista Slaviša Pajović iz „Jurine“ fabrike u Rači kod Kragujevca.\nPajović je uhapšen pod optužbom da je širio paniku i uznemiravao javnost, nakon što je upozorio na uslove rada. Nakon hapšenja, proveo je noć u policiji da bi mu narednog dana bio ukinut pritvor, ali je protiv njega nastavljen postupak za krivično delo za koje je zaprećena kazna do pet godina zatvora.\n„Ovo što se sada događa u Leskovcu, potvrđuje da sam bio potpuno u pravu kada sam govorio da se zbog nedostatka zaštitnih sredstava i nepoštovanja propisa o radu u vanrednoj situaciji možemo svi razboleti od opasnog virusa. I državi i poslodavcima, a pre svega nama radnicima, zdravlje treba da bude važnije od svakog profita i od svakog investitora“, kaže Pajović za RSE.\nU međuvremenu, iz ministarstva rada najavljuju da će Vlada Srbije doneti Uredbu o minimalnim merama zaštite koje svaka firma mora da preduzme kako bi se sprečilo širenje virusa. Kako su objasnili novinarima, trudiće se da privreda ne bude preterano opterećena, ali i da se vodi računa o zdravlju zaposlenih.\nNova realnost u fabrikama širom sveta\nPrema pisanju medija, primećeno je da su i neke druge države imale slične probleme kao i Srbija.\nMnoge fabrike u Meksiku su ostale otvorene, uprkos upozorenju da samo neophodni poslovi mogu nastaviti da rade tokom krize.\nPrema izveštaju Deutsche Welle od 30. aprila, odbijanje da se bude obazriv tokom krize koštalo je života 20 radnika samo u jednoj fabrici.\nFord je, sa druge strane, odlučio da zatvori dve svoje fabrike u Americi nakon što je otkriven najmanje jedan pozitivan slučaj u oba objekta, navodi se u izveštaju New York Daily News od 21. maja.\nFabrike Tojote u Velsu je, prema izveštaju BBC od 19. maja, odlučila da postavi oznake po podu fabrike, kojima se obeležava siguran razmak između radnika od dva metra. Tamo gde je bilo moguće, postavljene su i barijere.


11. 09. 2014. A.J. DanasKomentari (0)\nTužilac u optužnici navodi da je optužnicu protiv Radomira Markovića podigao na osnovu izjave Milorada Ulemeka koju je Ulemek dao 8. januara 2014. U toj izjavi Ulemek tvrdi da je 29. ili 30. marta 1999. obavešten preko Centra veze, koji se nalazio u blizini Leposavića na Kosovu, a u kojem je načelnik bio Milorad Bracanović, da ode u Beograd i da se javi načelniku RDB Radomiru Markoviću.\nTvrdi da mu je poziv iz tog operativnog Centra prenet radio-vezom koju je on imao u svom komandnom vozilu. Tvrdi da je u Beograd doleteo helikopterom, a da su ga operativci odvezli u sedište Službe koje se tada nalazilo u zgradi II Uprave u Ulici kneza Miloša, gde je u kancelariji Franka Simatovića zatekao načelnika Markovića. Da je njihovom razgovoru koji je trajao oko dva sata prisustvovao i Franko Simatović. Da je nakon što je referisao o stanju na Kosovu, Marković pozvao Slobodana Miloševića da bi mu preneo saznanja dobijena od Milorada Ulemeka. Da su nakon toga zajedno, on i Marković izašli u hodnik gde ga je Marković pitao da li mogu pripadnici JSO da izvrše fizičku likvidaciju jednog lica, čiji identitet nije otkrio. Da mu je Ulemek objasnio da je trenutno njegovo prisustvo na Kosovu neophodno, da pod komandom ima 600 boraca i da iz tog razloga ne može da prihvati taj zadatak.\nUlemek dalje navodi da je po povratku na Kosovo imao obavezu da se svaka dva-tri dana javlja načelniku Markoviću i da mu referiše o stanju na Kosovu. Da se javljao satelitskim telefonom na direktan telefon u Štabu RDB, a da mu se najčešće na telefon javljala sekretarica. Da je prilikom jednog od tih javljanja, nakon 10-20 dana od njihovog razgovora u Beogradu, rekao Markoviću da sada može da prihvati onaj zadatak, a da mu je Marković odgovorio da je to završeno.\nTužilac konstatuje da je iz kasnijeg sleda događaja utvrđeno da se radilo o Slavku Ćuruviji. Na te okolnosti su svedočili Milorad Bracanović i Franko Simatović. Milorad Bracanović je dao izjavu 13. februara 2014. Tom prilikom je rekao da se od 21. marta 1999. nalazio na Kosovu, u Štabu JSO koji se nalazio u selu Sočanica u blizini Leposavića.\nDa je u tom operativnom Centru imao i Centar veze, ali da su krajem marta ili početkom aprila bile prekinute sve telefonske veze na Kosovu.\nSvedok Bracanović navodi i da Centar veze u Sočanici nije imao komunikaciju sa Jedinicom koja se nalazila na terenu. Da često nije ni znao gde se nalazi Jedinica, da Centar veze u Jedinici nije imao komunikaciju sa štabovima, već samo sa operativnim sastavom Jedinice. Da u Sočanici nisu imali satelitski telefon, da u to vreme nije imao nijedan kontakt sa načelnikom RDB, da nije znao telefon načelnika Štaba u Beogradu, da ne zna da li je Milorad Ulemek komunicirao sa načelnikom RDB, da nije čuo da je Ulemek za vreme bombardovanja leteo helikopterom za Beograd, da je, on misli, maja meseca dolazio za Beograd pred jednu veliku akciju na Kosovu, da su tom prilikom išli terenskim vozilom i da se tada Štab RDB nalazio na Senjaku.\nFranko Simatović dao je izjavu 5. marta 2014. Izjavio je da se za vreme rata bavio elektronskim izviđanjem. Da je bombardovanje bilo zakazano za 24. mart 1999, pa se iselio iz zgrade II Uprave, koja se nalazila u Ulici kneza Miloša, da je Jedinica za specijalne operacije - JSO naredbom ministra policije Vlajka Stoiljkovića u julu 1998. izuzeta iz službe Državne bezbednosti i premeštena pod jurisdikciju ministra policije u Štab u Prištini. Da je tom naredbom isključeno svako komandovanje Jedinicom od strane načelnika RDB. Sa Ulemekom je imao saradnju u vreme kada je načelnik Službe bio Jovica Stanišić, a da početkom bombardovanja krajem marta 1999. nije imao kontakt sa Miloradom Ulemekom i da se ne seća da su pričali, da je moguće da ga je video, a moguće i da ga nije video. Da nije čuo da je Ulemek 29. ili 30. marta doleteo sa Kosova u Beograd helikopterom i da 28, 29. ili 30. marta 1999. godine sigurno nije prisustvovao sastanku na kojem su bili Milorad Ulemek i Radomir Marković u zgradi II Uprave u Ulici kneza Miloša jer on u to vreme u toj zgradi nije ni imao kancelariju. Takođe je izjavio da se satelitskim telefonom "NERA", koji su svojevremeno bili kupljeni za Službu u Americi i koji je funkcionisao preko američkog satelita, ne može ostvariti veza sa bilo kojim drugim telefonom osim sa satelitskim iste vrste pa se zato ne može koristiti u privatne svrhe. Iz izjava ova dva svedoka nedvosmisleno proizilazi da Milorad Ulemek ne govori istinu.\nOptužnica za ubistvo Slavka Ćuruvije podignuta je 9. juna ove godine, nakon gotovo šestomesečne istrage, a 24. jula, odlukom Specijalnog suda, vraćena na dopunu. Nekadašnji načelnik Resora državne bezbednosti Radomir Markoviću i trojica bivših pripadnika RDB terete se da su organizovali kriminalnu grupu i da su po nalogu N.N. lica isplanirali i izvršili Ćuruvijino ubistvo u aprilu 1999. zarad očuvanja tadašnje vlasti. Postupku prethodi jednogodišnji rad Komisije za istinu o ubijenim novinarima na čelu sa Veranom Matićem, i dugogodišnje veliko interesovanje javnosti.


„Best Warrior Competition“\nPredstavnici OSBiH na takmičenju „Best Warrior Competition“, održanom u Marylandu SAD, ostvarili su odlične rezultate u pojedinačnom i grupnom plasmanu\nIskrene čestitke sportistima su na prijemu uputili i načelnik ZŠ OSBiH generalpukovnik Senad Mašović i zamjenik načelnika ZŠ OSBiH za politiku i planove generalmajor Ivica Jerkić.\nMuška Futsal ekipa OSBiH osvojila je prvo mjesto na 12.„CISM Futsal Cup for Peace“ regionalnom takmičenju, koji je pod pokroviteljstvom Međunarodnog komiteta za vojni sport (CISM) održan od 27. do 30. septembra ove godine u Sarajevu.\nPredstavnici OSBiH na takmičenju „Best Warrior Competition“, održanom u Marylandu SAD, ostvarili su odlične rezultate u pojedinačnom i grupnom plasmanu.\nMinistar Podžić je pozdravio prisutne i čestitao sportistima na izuzetnom zalaganju te ostvarenim sportskim rezultatima, čime su, kako je ocijenjeno, potvrdili svoje sposobnosti i pokazali jak sportski i takmičarski duh.\n– Vaš uspjeh je jedinstven primjer da pored vojne karijere pripadnici OSBiH mogu biti uspješni i na drugim poljima. Nastojte da se profesionalno i individualno usavršavate u Oružanim snagama BiH, jer na kraju se trud uvijek pozitivno isplati – naglasio je Podžić, saopćeno je iz Ministarstva odbrane BiH.\nU isto vrijeme, Parlament BiH razmatra zahtjev za Podžićevu smjenu koji je uputio predsjedavajući Vijeća ministara BiH Zoan Tegeltija. Nakon duže vremena blokade, zastupnici iz RS, tačnije vladajuće većine u tom bh. entitetu, koji participiraju u vlasti na državnom nivou, su se danas pojavili na sjednici Parlamenta BiH. Opozicione partije iz RS nisu prisutne.


Podsećanje: Šta se desi kad se Mesi zakači sa trenerom | Fudbal | Direktno\n22. 09. 2021. 14:42 0\nPodsećanje: Šta se desi kad se Mesi zakači sa trenerom\nTo što je Leo Mesi zamenjen i dalje je tema broj 1 u Francuskoj. Iako je Mauro Ikardi po ulasku na teren doneo šestu pobedu u nizu, reakcija Argentinca i dalje okupira medije. On se povredio, neće igrati večeras protiv Meca, ali verovatno ni za vikend kada u Pariz stiže Monpelje. U pitanju je trka sa vremenom za duel protiv Sitija.\nPoketino je miran, objašnjava da nije imao dilemu da li da zameni Mesija, a na nama je da se vratimo u prošlost i prisetimo se situacija kada je Mesi bio u sukobu sa trenerima.\nJedan od najpoznatijih sukoba bio je sa Luisom Enrikeom kada ga je Asturijac ostavio na klupi protiv Sosijedada u januaru 2015. jer je Božić proveo u Aegentini. Kao odgovor, nije se pojavio na treningu, propustio godišnju posetu dečjoj bolnici. Barsa je saopštila da ima problem sa stomakom, ali svi su znali o čemu se radi.\nPričalo se da je Mesi tražio smenu trenera koga je publika izviždala u meču sa Elćeom, a Ćavi je nekako uspeo da učini da se igrač i trener pomire. Te godine su osvojili triplu krunu, ali je "Lućo" rekao da je to bio period velikih tenzija između njega i Mesija.\nMesi se sukobio sa Pepom već u prvoj sezoni kada ga je ovaj izveo u trenutku kada je Barsa vodila protiv Valensije 4:0. Argentinac se razbesneo, i nije došao na trening, saigrači su ga nekako ubedili da dođe u trening centar, ali nije želeo da se presvuče u opremu za trening. Pritiskao je Pepa oko Zlatana, slao mu ljutite poruke, čak i u autobusu na jednom putovanju.\n"Vidim da više nije bitan, da li bi trebalo da odem", otkriveno je u knjizi "Mesijeva misterija". On je bio nezadovoljan pozicijom u timu, zna se da voli da igra blizu golu, a Ibra je u to vreme bio najustureniji. Zbog toga je kažu Ibra sklonjen u drugom delu sezonu.\nTata Martino koji je bio trener Katalonaca je na jednom treningu rekao Mesiju: "Znam da možeš sutra da me smeniš, ne moraš to stalno da pokazuješ".\nNa Kikea Setijena se izvikao nakon što je ovaj pružio šansu Firpu umesto Albi u meču sa Real Betisom.\n"Nije ovo omladinska liga, izvedi najbolji tim", vikao je Mesi. Setijen je poslao Albu na teren na poluvremenu, bilo je 2:2, Barsa je na kraju pobedila sa 3:2. On nije voleo Setijena jer je ovaj zamenio Valverdea, trenera sa kojim je Mesi imao sjajnu saradnju.\n"Mesi je rezervisan i ćuti dok su stvari po njegovom. ali posmatra sa strane. Ko sam ja da ga menjam i teram ga da se prilagođava", rekao je Setijen u jednom razgovoru sa Del Boskeom.\nFK PSŽ Lionel Mesi Maurisio Poketino\nPSŽ se mučio, Mbape sa penala za pobedu\n"Muka mi je od Mesija, šta je osvojio prošle sezone?"\nIskoristio sudiju da prevari rivala (VIDEO)\nSedmorica krenula ka Mesiju, a onda je usledila magija


Bor: KAKO PRONAĆI DIREKTORA VODOVODA? – SOLARIS MEDIA\nBor, S.M. – Na današnjoj sednici Gradskog veća zaključeno je da su prestali v.d. mandati direktorima Toplane i Stambenog preduzeća i da su se na raspisane konkurse javili odgovarajući kandidati. Oba kandidata ispunjavaju uslove i oni će najverovatnije biti postavljeni na ta odgovorna mesta. Reč je o već poznatim kandidatima, Milutinu Simiću (JKP Toplana) i Vladimiru Stankoviću (JP za stambene usluge), obojica iz vladajućeg SNS-a.\nKako su danas većnici konstatovali, u JKP Vodovod komisija nije došla do zadovoljavajućeg rešenja, mada su se javila tri kandidata. S obzirom na teškoće u Vodovodu, od finansijskih do tehničkih (na primer: 65 do 70 odsto pijaće vode iz gradske mreže ne stiže do krajnjeg potrošača), pitanje je da li će se uopšte pronaći adekvatan kadar. Pošto su partijski kadrovi u prvom planu, to je još jedna prepreka u celokupnoj neveseloj problematici.\nGardsko veće danas je odobrilo i izdavanje rešenja za 13 parcela za postavljanje kioska i manjih montažnih objekata na području grada.\nBor: VODOVOD U SVE VEĆOJ KRIZI\nBor: BAKOČKA DIREKTOR TO, NAČIĆKA DAJE OSTAVKU U “STAMBENOM”, STROJIĆEVA PRAVOBRANILAC\n← SAVEZ ZA SRBIJU DOBIO DVA POJAČANJA IZ BORA\nBor: SKRIVALA MARIHUANU ISPOD KREVETA →


Grupni kursevi njemačkog jezika - berlitzbanjaluka.com\nGrupni kursevi njemačkog jezika\nBerlitz grupni kursevi osmišljeni su na način da povećaju vještine komunikacije. Polaznici se ohrabruju na aktivno učešće – čime se, u krajnjoj liniji, povećava vrijeme pričanja svakog od polaznika.\nDobićete posvećenost i motivaciju koje su vam potrebne tokom vježbanja novog jezika u malim grupama do osam ljudi. Grupni kursevi održavaju se dva puta sedmično u fiksnim terminima, dok se intenzivni i ubrzani kursevi organizuju više od tri puta sedmično. Tokom grupnih kurseva, svaki od polaznika ima koristi od doprinosa drugog polaznika. Polaznici koji žele u određenom vremenskom roku, uz stimulativno okruženje i prihvatljive uslove što prije doći do željenog jezičkog cilja su na pravom mjestu\nNudimo Vam intenzivne i standardne kurseve.\nOrganizacija intenzivnih kurseva obuhvata :\nTokom ovog perioda možete garantovano preći cijeli jedan Berlitz nivo.


U augustu prijateljski meč sa Sejšelima - TUZLASPIEGEL\nU augustu prijateljski meč sa Sejšelima\n6. Juna 2021. 6. Juna 2021. tuzlaspiegel\nNajbolja nogometna selekcija Bosne i Hercegovine odigrat će 28. augusta prijateljski meč sa Sejšelima, potvrđeno je iz Nogometnog saveza BiH.\nSelektor Ivaylo Petev želio je da odigramo prijateljski susret sa selekcijom po mjeri i to u našoj zemlji, pred važne kvalifikacione utakmice sa Francuskom (1. septembra) i Kazahstanom (7. septembra), potvrdili su iz Saveza.\n„Cilj je da imamo protivnika po mjeri i da nakon dužeg vremena slavimo pobjedu. Sejšeli je solidna ekipa iako to FIFA ljestvica ne pokazuje. Riječ je o iskusnoj ekipi koja u svojim redovima ima sjajne igrače poput Charmaine Hausla, centralnog beka AK Berliner i Hubert Jeana, napadača St.Louis Suns United“ – rekao je selektor Petev.\nOvo je prilika da naša selekcija uknjiži pobjedu nakon trinaest utakmica bez pobjede.\n← Najtraženija zanimanja su falsifikatori diploma, botovi, influenseri, šinteri…\nRatko Mladić zaželio čvarke, kupus kalju i poparu →